open-index/open-wikipedia-markdown huggingface dataset:
കേരള പ്രദേശ് കോൺഗ്രസ് കമ്മിറ്റി

**കേരളാ പ്രദേശ് കോണ്ഗ്രസ് കമ്മറ്റി** (**കേരള പിസിസി** അല്ലങ്കിൽ **കെ.പി.സി.സി**), ഇന്ത്യൻ നാഷണൽ കോൺഗ്രസ്സിന്റെ കേരള സംസ്ഥാന ശാഖയാണ്‌. ആസ്ഥാനം തിരുവനന്തപുരത്താണ്‌. ഇപ്പോഴത്തെ കെ.പി.സി.സിയുടെ പ്രസിഡൻ്റാണ് സണ്ണി ജോസഫ്ആറ്റിങ്ങൽ മണ്ഡലത്തിൽ നിന്നുള്ള ലോക്സഭാംഗവും
യു.ഡി.എഫിൻ്റെ നിലവിലെ കൺവീനറുമാണ് അടൂർ പ്രകാശ്.

## കെപിസിസി പ്രസിഡൻറുമാർ

## അവലംബങ്ങൾ

വർഗ്ഗം:ഇന്ത്യയിലെ രാഷ്ട്രീയകക്ഷികൾ
ഒതളം

അപ്പോസൈനേസി സസ്യകുടുംബത്തിൽ പെടുന്ന അധികം വലിപ്പമില്ലാത്ത ഒരിനം വൃക്ഷമാണ് **ഒതളം**. ശാസ്ത്രനാമം *സെർബെറാ ഒഡോളം (Cerbera odollum)*. ചതുപ്പുനിലങ്ങളിലും കായലോരങ്ങളിലും മറ്റു ജലാശയതീരങ്ങളിലും വളരുന്ന ഈ വൃക്ഷം ഇന്ത്യ, ശ്രീലങ്ക, ലക്ഷദ്വീപ് എന്നിവിടങ്ങളിൽ സാധാരണയായി കണ്ടുവരുന്നു.

ഒതളത്തിന്റെ വിത്ത്, പട്ട, ഇല, കറ എന്നിവ കടുത്ത വിഷമാണ്. ഇലയും പാലുപോലുള്ള കറയും ഛർദ്ദിയുണ്ടാക്കുന്നതും വിരേചകവുമാണ്. ഒതളങ്ങയിൽ നിന്നും സെറിബെറിൻ (cereberin), ഒഡോളിൻ (odollin) തുടങ്ങിയ പദാർഥങ്ങൾ വേർതിർച്ചെടുത്തിട്ടുണ്ട്. ഈ വസ്തുക്കളാണ് ഇതിലെ വിഷാംശത്തിനു നിദാനം. മഞ്ഞരളിയിൽ ധാരാളമുള്ള തെവറ്റിൻ (thevetin) എന്ന വിഷവസ്തു ഒതളങ്ങയിലും അടങ്ങിയിട്ടുണ്ട്. ലിനോലിയിക് അമ്ലം (16.4%), പാൽമിറ്റിക് അമ്ലം (30%) എന്നിവയും ഒതളങ്ങയിൽ അടങ്ങിയിട്ടുണ്ട്. കായ തിന്നാൽ തുടർച്ചയായ ഛർദിയും ശരീരത്തിനു ബലക്ഷയവും അനുഭവപ്പെടുന്നു. പലപ്പോഴും മരണവും സംഭവിക്കാറുണ്ട്. മീൻ പിടിക്കാനുള്ള വിഷമായും ഒതളങ്ങ ഉപയോഗിക്കുന്നു. അഭിപ്രായസ്ഥിരതയില്ലാത്തവരെ സൂചിപ്പിക്കുന്നതിന് *വെള്ളത്തിൽ ഒതളങ്ങാ പോലെ* എന്നൊരു ഭാഷാശൈലി പ്രചാരത്തിലുണ്ട്.

## ഒതളത്തിലെ വിഷം

ആത്മഹത്യാവൃക്ഷം എന്നറിയപ്പെടുന്ന ഒതളം പണ്ടു ധരിച്ചുവച്ചിരുന്നതിനേക്കാൾ എത്രയോ പേർ ഇന്ത്യയിൽ മരിക്കാൻ കാരണമാവുന്നുണ്ടെന്നാണ്‌ പുതിയ അറിവ്‌. മറ്റേതൊരു സസ്യജന്യമായ വിഷത്തേക്കാൾ ഒതളങ്ങയാണ്‌ ആത്മഹത്യയ്ക്ക്‌ ഉപയോഗിക്കുന്നത്‌. കേരളത്തിലെ ആത്മഹത്യകളിൽ പത്തിലൊന്നിൽ ഒതളങ്ങയാണ്‌ കാരണക്കാരൻ, സസ്യജന്യവിഷങ്ങൾ ഉപയോഗിച്ചുള്ളവയിൽ പകുതിയോളവും. 1989-90 കാലഘട്ടത്തിൽ കേരളത്തിൽ നടന്ന 500 മരണങ്ങളിലെങ്കിലും ഒതളങ്ങ കാരണമായിട്ടുണ്ടാവുമെന്നു കരുതുന്നു.

എത്രയോ കൊലപാതങ്ങളിലും ഒതളങ്ങ ഉപയോഗിച്ചിട്ടുണ്ടാവും എന്നാണു കരുതുന്നു. സാധാരണ രീതികൾ ഉപയോഗിച്ച്‌ ഒതളവിഷം മൂലമാണോ മരണം എന്നു കണ്ടുപിടിക്കാൻ പ്രയാസമാണ്‌. ഉഗ്രശേഷിയുള്ള ദ്രാവക ക്രോമറ്റോഗ്രാഫി ഉപയോഗിച്ച്‌ പരിശോധിക്കുമ്പോൾ മനസ്സിലാവുന്നത്‌ ശ്രദ്ധിക്കാതെപോയിരുന്ന പല മരണങ്ങളിലും ഒതളത്തിന്റെ സ്വാധീനമുണ്ടെന്നാണ്‌. പല ആത്മഹത്യകളും കൊലപാതകങ്ങളുമായിരിക്കാമെന്ന് ഒരു ഫ്രെഞ്ച്‌ പഠനം അഭിപ്രായപ്പെടുന്നു.

ഒതളം ഉപയോഗിച്ച്‌ ഇന്ത്യയിൽ നടക്കുന്ന കൊലപാതകങ്ങളിൽ ഇരകൾ മുക്കാലും സ്ത്രീകളാണ്‌. വിവാഹം കഴിഞ്ഞെത്തുന്ന കുടുംബങ്ങളിൽ അനുയോജ്യയല്ലെന്ന് വന്നാൽ യുവതികളായ വധുക്കളെ കൊന്നുകളയുന്നതു കൊണ്ടാണിതെന്ന് മുകളിലെ പഠനം അഭിപ്രായപ്പെടുന്നു.
ലഘുചിത്രം|ഇലകളും പൂക്കളും

കാലങ്ങളോളം ഒതളം ഒരു വിഷവസ്തുവായി ഉപയോഗിച്ചതിന്റെ ചരിത്രം മഡഗാസ്കറിനുണ്ട്‌. ഒരു വർഷം 3000 പേരോളം (ഒരു തലമുറയിൽ 50000 പേർ) മരിക്കാനുള്ള കാരണം ഒതളങ്ങയായിരുന്നു. സത്യം തെളിയിക്കാൻ ഒതളങ്ങ തീറ്റിക്കുമായിരുന്നു. സത്യമേ ചെയ്തുള്ളുവെങ്കിൽ ഒന്നും പറ്റാതെ രക്ഷപ്പെടും. പലപ്പോഴും സത്യം തെളിയിക്കാനുള്ള വ്യഗ്രതയിൽ പരീക്ഷണത്തിന്‌ ആൾക്കാർ സ്വന്തമായി മുന്നോട്ടുവന്നിരുന്നു. ഒറ്റത്തവണ 6000 പേർ വരെ മരിച്ച സംഭവമുണ്ടത്രേ. 1861-ൽ ഇത്‌ നിരോധിച്ചു. എന്നാലും, ഇപ്പോഴും മഡഗാസ്കറിൽ പലയിടത്തും ഇതു നിലനിൽക്കുന്നുണ്ടെന്നു വിശ്വസിക്കുന്നു.

## മറ്റു കാര്യങ്ങൾ

കാൻസറിന്‌ എതിരെ ഒരു ഔഷധമാവാനുള്ള സാധ്യത ഒതളങ്ങയിൽ നടത്തിവരുന്ന ഗവേഷണങ്ങൾ നൽകുന്നുണ്ട്‌. ഇതേക്കുറിച്ച് കൂടുതൽ പഠനങ്ങൾ നടന്നുവരുന്നു. ഒരു ജൈവഇന്ധനമായും ഒതളങ്ങ പരീക്ഷിച്ചുവരുന്നു.

## അവലംബം

## പുറത്തേക്കുള്ള കണ്ണികൾ
* http://ntbg.org/plants/plant_details.php?plantid=2603 
* http://io9.com/5841540/10-of-the-worlds-deadliest-plants-++-and-how-they-kill-you 
* http://rmbr.nus.edu.sg/dna/organisms/details/302
* http://www.ncbi.nlm.nih.gov/pubmed/15507323

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:അപ്പോസൈനേസീ
വർഗ്ഗം:കേരളത്തിലെ സസ്യജാലം
താഴത്തങ്ങാടി ബസ്സപകടം

കോട്ടയം ജില്ലയിലെ താഴത്തങ്ങാടിയിലെ അറുപുഴ ഭാഗത്ത് 2010 മാർച്ച് 23-ന്‌ ഉച്ചക്ക് 2.30‌ഓടെ ചേർത്തലയിൽ നിന്നും കോട്ടയത്തേക്ക് പോകുകയായിരുന്ന സ്വകാര്യബസ്സ് മീനച്ചിലാറിലേക്ക് മറിഞ്ഞു. പി.ടി.എസ്. എന്ന സ്വകാര്യബസ്സാണ് അപകടത്തിൽ പെട്ടത്. ഉച്ചക്ക് 1.15 ന് ചേർത്തല സ്വകാര്യബസ്സ്റ്റാൻഡിൽ നിന്നും പുറപ്പെട്ട ബസ് കുമരകം- കോട്ടയം റോഡിൽ ആറുപുഴ കവലക്ക് സമീപം വെച്ച് കാറിനു സൈഡ് കൊടുക്കുമ്പോൾ നിയന്ത്രണം വിട്ട്  വൈദ്യുതി പോസ്റ്റിൽ ഇടിച്ച ശേഷം മീനച്ചിലാറ്റിലേക്ക് മറിയുകയായിരുന്നു.  11 കെ വി വൈദ്യുതി ലൈൻ ബസിനൊപ്പം പുഴയിലേക്ക് പൊട്ടി വീണ് പുഴയിൽ വൈദ്യുതി പ്രവഹിച്ചതിനാൽ ശബ്‌ദം കേട്ട് ഓടികൂടിയ നാട്ടുകാർക്ക് പുഴയിൽ ഇറങ്ങാൻ സാധിച്ചില്ല . പുഴയിൽ വീണ ബസിൽ നിന്നും ഉയർന്നു വന്ന യാത്രക്കാർ പലരും ഷോക്കറ്റ് വീണ്ടും മുങ്ങി താണു.  അപകടത്തിൽ  11 പേർ മരിക്കുകയും നിരവധി പേർക്ക് പരിക്കേൽക്കുകയും ചെയ്തു. മരിച്ചവരിൽ രണ്ട് സ്ത്രീകളും രണ്ട് കുട്ടികളും ഉൾപ്പെടുന്നു. ബസ്സിൽ 40 ഓളം യാത്രക്കാർ ഉണ്ടായിരുന്നു.
## അപകട കാരണം
കാറിന് സൈഡ് കൊടുക്കവെ, സ്റ്റിയറിങ് ബാലൻസ് നഷ്ടപ്പെട്ട് വൈദ്യുതി പോസ്റ്റിലിടിച്ചാണ് വാഹനം പുഴയിലേക്ക് മറിഞ്ഞതെന്ന് ഡ്രൈവർ അറിയിച്ചു.
## നഷ്ടപരിഹാരം
അപകടത്തിൽ മരിച്ചവരുടെ കുടുംബങ്ങൾക്ക് 3 ലക്ഷം രൂപ വീതം നഷ്ടപരിഹാരം നൽകുമെന്ന് കേരള സർക്കാർ അറിയിച്ചു. രക്ഷാപ്രവർത്തനത്തിനിടയിൽ മരിച്ചു വീണ സതീശന്റെ കുടുംബത്തിനു 5 ലക്ഷം രൂപയും നഷ്ടപരിഹാരം നൽകും.രക്ഷാപ്രവർത്തനത്തിനിടെ പരിക്കേറ്റ കബീറിനും, സൂര്യക്കും ഒരു ലക്ഷം രൂപ ധനസഹായം നൽകുമെന്ന് 2010 മാർച്ച് 24-ന്‌ ചേർന്ന മന്ത്രിസഭായോഗം തീരുമാനിച്ചു.
## അവലംബം
പ്രജാപതി

ഹിന്ദു വിശ്വാസപ്രകാരം ആദിമഹാരാജാവാണ്  *'പ്രജാപതി'.നിരവധി പ്രജാപതിമാർ ഉണ്ടെങ്കിലും ലോക്പാലകന്മാരെയാണ് പ്രജാപതി എന്നതുകൊണ്ട് ഉദ്ദേശിക്കുന്നത് .നിരവധി പ്രജാപതിമാരിൽ ഒരാളാണ് ദക്ഷപ്രജാപതി ..*. ഋഗ്വേദത്തിലും യജുർവേദത്തിലും പ്രജാപതി എന്ന പേരിൽ അറിയപ്പെടുന്നത് ലോകസൃഷ്ടാവായ വിശ്വകർമ്മാവാണ്(ബ്രഹ്മാവ്).
എന്നാൽ പുരുഷസൂക്തത്തിൽ വിഷ്ണുവിന്റെ പേര് പറയുന്നില്ലെങ്കിലും പ്രജാപതിയായി വിഷ്ണുവിനെയാണ് ഇപ്പോൾ ചിത്രീകരിക്കുന്നത്.

എന്നാൽ എല്ലാ പുരാണങ്ങളിലും പ്രജാപതി എന്ന പേരിൽ അറിയപ്പെടുന്ന ദേവനാണ് ഭൗവ്വനവിശ്വകർമ്മാവ്.
(മഹാനാം വിശ്വകർമ്മാവ് മഹാശില്പി പ്രജാപതി)

സൃഷ്ടികർമ്മത്തിനായി തന്നെ സഹായിക്കുവാൻ പ്രജാപതിയായ ബ്രഹ്മാവ് സൃഷ്ടിച്ച പത്ത് ദേവന്മാരാണ് മറ്റു പ്രജാപതികൾ.
#മരീചി
#അത്രി
#അംഗിരസ്സ്
#പുലസ്ത്യൻ
#പുലഹൻ
#കൃതൻ
#വസിഷ്ഠൻ
#ദക്ഷൻ
#ഭൃഗു
#നാരദൻ

മഹാഭാരതത്തിൽ 14 പ്രജാപതികളെ കുറിച്ച് പറയുന്നുണ്ട്. 
#ദക്ഷൻ
#പ്രചേതസ്
#പുലഹൻ
#മരീചി
#കശ്യപൻ
#ഭൃഗു
#അത്രി
#വസിഷ്ഠൻ
#ഗൗതമൻ
#അംഗിരസ്സ്
#പുലസ്ത്യൻ
#കൃതൻ
#പ്രഹ്ലാദൻ
#കർദ്ദമൻ

വെട്ടം മണിയുടെ "പുരാണിക് എൻസൈക്ലോപീഡിയ" യിൽ പ്രജാപതികൾ 21 പേരാണ്.
#ബ്രഹ്മാവ്
#രുദ്രൻ
#മനു
#ദക്ഷൻ
#ഭൃഗു
#ധർമ്മൻ
#തപൻ
#യമൻ
#മരീചി
#അംഗിരസ്സ്
#അത്രി
#പുലസ്ത്യൻ
#പുലഹൻ
#കൃതൻ
#വസിഷ്ഠൻ
#പ്രഹ്ലാദൻ
#സൂര്യൻ
#ചന്ദ്രൻ
#കർദ്ദമൻ
#ക്രോദ്ധൻ
#വിക്രിതൻ

## അവലംബം

*http:/ / www. mamandram. org/ magazine/ 2008/ 10/ vishvakarma-architect-of-the-gods/
*Puranic Encyclopedia,Vettam Mani, Indological Publishers & Booksellers, Delhi, 1975.
കംഗാരു (വിവക്ഷകൾ)

കംഗാരു എന്ന പേരിൽ താഴെക്കാണുന്ന എന്തിനേയും വിവക്ഷിക്കാം.
*കംഗാരു - ഓസ്ട്രേലിയയിൽ കാണുന്ന ഒരു സഞ്ചിമൃഗം
*കങ്കാരു (ചലച്ചിത്രം)
ജെ.ഡി.ടി. ഇസ്‌ലാം

ജെ.ഡി.ടി.ഇസ്‌ലാം അല്ലെങ്കിൽ ജം‌ഇയ്യത്തെ ദ‌അവത്ത് വ തബ്‌ലീഗെ ഇസ്‌ലാം (Jam’iyyat Da’wa wa Tablighul Islam) കോഴിക്കോട് നഗരത്തിലെ പ്രധാനപ്പെട്ട ഒരു സ്ഥാപനമാണ്. നഗരത്തിൽ നിന്നും  5 കി.മി.ദൂരത്തിൽ വെള്ളിമാട്കുന്നിലാണ്‌ ഇതിന്റെ ആസ്ഥാനം. 1921ൽ മലബർ  കലാപത്തിൽ തകർന്ന് പോയ മലബാറിലെ അവസ്ഥ വിശദീകരിച്ച് കെ. എം.സീതി സാഹിബിൻ്റെ കത്ത് ലഭിച്ച അബ്ദുൽ ഖാദർ കസൂരി സീതി സാഹിബുമായുള്ള സൗഹൃദത്തിൻ്റെ അടിസ്ഥാനത്തിൽ അദ്ദേഹത്തിൻറെയും കുടുംബത്തിന്റെയും സഹായത്തിൽ രൂപീകരിച്ചതാണ് ജെ .ഡി.ടി. കേരളത്തിൽ ഏറ്റവും പഴക്കമുള്ള ഒന്നാണ്‌ ജെ.ഡി.ടി ഇസ്‌ലാമിന്റെ കീഴിലുള്ള ജെ.ഡി.റ്റി അനാഥാലയം. കേരള സർക്കാരിന്റെയും സംസ്ഥാന സർക്കാരിന്റെയും അംഗീകാരമുള്ള സ്ഥാപനമാണിത്.

## ചരിത്രം
1921-ലെ മലബാർ കലാപത്തെ തുടർന്ന് നിരവധി മാപ്പിള കുട്ടികൾ അനാഥരായി. ഈ കുട്ടികൾക്ക് അഭയവും വിദ്യാഭ്യാസവും നൽകുന്നതിനായി പ്രമുഖ സ്വതന്ത്രസമര സേനാനിയായിരുന്ന മുഹമ്മദ് അബ്ദുറഹ്‌മാൻ സാഹിബ്  പഞ്ചാബിലെ ഒരു പ്രമുഖ ധനിക കുടുംബത്തിലെ കാരണവരും സ്വാതന്ത്ര്യസമര സേനാനിയും  ജം‌ഇയ്യത്തെ ദ‌അവത്ത് വ തബ്‌ലീഗെ ഇസ്‌ലാം (ജെ.ഡി.റ്റി ഇസ്‌ലാം) എന്ന സംഘടനയുടെ സ്ഥാപകനുമായ മൗലാന അബ്ദുൽ ഖാദിർ ഖസൂരിയുമായി ബന്ധപ്പെട്ടു. അബ്ദുൽ ഖാദർ കസൂരിയുമായി അടുത്ത സൗഹൃദം ഉണ്ടായിരുന്ന കെഎം സീതി സാഹിബ് കാര്യങ്ങൾ വിശദീകരിച്ച് അദ്ദേഹത്തിന് കത്തെഴുതുകയും ചെയ്തു . സീതി സാഹിബിന്റെ കത്തിന്റെ അടിസ്ഥാനത്തിൽ  അബ്ദുൽ ഖാദിർ ഖസൂരിയുടെയും കുടുംബത്തിന്റെയും സഹായത്താൽ ആണ്‌ 1922 ൽ ജെ.ഡി.റ്റി ഇസ്‌ലാം പിറവി കൊള്ളുന്നത്.

### പ്രധാനപ്പെട്ട സ്ഥാപനങ്ങൾ
# അനാഥാലയം
# ഇഖ്റഅ ആശുപത്രി.
# ആർട്ട്സ് കോളേജ്
# പോളി ടെക്നിക്ക്
# നഴ്സിങ് കോളേജ്
# ഫാർമസി കോളേജ്
# IGNOU Study Center
# ഹയർ സെക്കണ്ടറി സ്കൂൾ
# JDT ISLAM VHSE

## അവലംബം

## പുറം കണ്ണി
*ജെ.ഡി.റ്റി ഇസ്‌ലാം ഇഖ്റ സ്കൂൾ വിക്കി സ്കൂളിൽ

വിഭാഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കോഴിക്കോട് ജില്ലയിലെ കലാലയങ്ങൾ
ലതി കളി

വടക്കേ മലബാറിൽ‌ പ്രചാരത്തിലുണ്ടായിരുന്ന ഒരു നാടൻ‌ കളിയാണ് **ലതി കളി**. വിസ്‌മൃതിയിലേക്കാണ്ടുപോകുന്ന നാടൻ‌ കളികളിൽ‌ ഒന്നാണിത്‌. ഓണാഘോഷത്തോടനുബന്ധിച്ചുള്ള കളിയായാണിത് അറിയപ്പെടുന്നതെങ്കിലും പൊതുവേ എല്ലാ കാലത്തും‌ കുട്ടികൾ‌ ലതി കളിച്ചു വന്നിരുന്നു. ആൺ‌ കുട്ടികളാണിതു കളിച്ചു വന്നിരുന്നത്. ക്രിക്കറ്റുമായി ഒരു വിദൂരസാമ്യം‌ അവകാശപ്പെടാവുന്ന കളിയാണു ലതി കളി.

## കളിക്കുന്ന വിധം
ലതി കളിക്കാൻ‌ ചുരുങ്ങിയത് മൂന്നുപേരെങ്കിലും‌ ആവശ്യമാണ്. ചെറിയ പരന്ന കല്ലുകളെയാണ് ലതി എന്നു പറയുന്നത്. കല്ലിനു പകരമായി ചിരട്ടകളും‌‌ ഉപയോഗിക്കാറുണ്ട്. പത്തിനു മുകളിലും‌ ഇരുപതിനു‌ താഴെയുമായുള്ള ഒറ്റസംഖ്യകളായാണ്‌ ലതി വെയ്ക്കുന്നത്. ഒരു കല്ലിനു മീതേ മറ്റൊന്നായി എല്ലാ ലതികളും‌ വീഴാതെ വെയ്ക്കുന്നു. ലതി വെച്ച സ്ഥലത്തു നിന്നും‌ ഒരു നിശ്ചിത ദൂരത്തിൽ‌ വര വരച്ചശേഷം‌, ആ വരയ്‌ക്കപ്പുറത്തു നിന്നും‌ ഒരാൾ‌ പന്തെറിഞ്ഞ്‌ ലതികളെ വീഴ്‌ത്തുന്നു. ഒരാൾ‌ക്കു മൂന്നു പ്രാവശ്യം‌ മാത്രമേ പന്തെറിയാൻ‌ പറ്റുകയുള്ളൂ. ഓണക്കാലങ്ങളിൽ‌ ഇതിനുവേണ്ടി ഓലപ്പന്താണുപയോഗിച്ചിരുന്നത്. എന്നാൽ‌ മറ്റുള്ള അവസരങ്ങളിലും‌ സ്‌കൂളുകളിലും‌ കുട്ടികൾ‌ കടലാസുകൾ‌ ചുരുട്ടിപ്പൊതിഞ്ഞുണ്ടാക്കിയ പന്തോ റബ്ബർ‌പ്പന്തോ ഉപയോഗിക്കുമായിരുന്നു. പന്തെറിയുന്ന ആളൊഴിച്ച്‌ ബാക്കിയെല്ലാവരും‌ എതിർ‌ ടീമായിരിക്കും‌.
കുട്ടികൾ‌ ലതി കളിക്കാൻ‌ ഉപയോഗിക്കുന്ന ഓലപ്പന്ത്|right|thumb|400px

പന്തെറിഞ്ഞു ലതി വീഴ്‌ത്തിയ ശേഷം‌ ആ ആളുതന്നെ ലതി നേരെ വെയ്‌ക്കുമ്പോഴാണ് അയാൾ‌ ജയിക്കുക. എന്നാൽ‌ ഇങ്ങനെ ലതി നേരെ വെയ്ക്കാൻ‌ മറ്റുള്ളവർ‌ സമ്മതിക്കില്ല. അവർ‌ പന്തുകൊണ്ട്‌ ആ ആളിന്റെ പുറത്തേക്കു ശക്തമായി എറിയുന്നു. കാൽ‌മുട്ടിനു മുകളിലോ കൈമുട്ടുകൾ‌ക്കു മുകളിലോ ആയി പന്തുകൊണ്ടാൽ‌ അയാൾ‌ കളി തോൽ‌ക്കുന്നു. എന്നാൽ‌ തന്നെ എറിഞ്ഞ പന്തിനെ അയാൾ‌ക്കു ദൂരേക്കു തട്ടിത്തെറിപ്പിക്കാവുന്നതാണ്. ‌കാലുകൊണ്ടോ, തലകൊണ്ടോ ഇതു ചെയ്യാവുന്നതാണ്. കൈകൊണ്ടടിച്ചും‌ തെറിപ്പിക്കമെങ്കിലും‌ വീണുകിടക്കുന്ന പന്തിനെ കൈകൊണ്ടെടുത്ത്‌ ദൂരേക്കെറിയാൻ‌ പാടില്ല. പകുതിവെച്ചുകഴിഞ്ഞ ലതിയെ മറ്റുള്ളവർ‌ക്ക്‌ പന്തുകൊണ്ടെറിഞ്ഞു വീഴ്‌ത്താവുന്നതുമാണ്. അവർ‌ക്കും‌ അതു കൈകൊണ്ടോ കാൽ‌കൊണ്ടോ തട്ടിക്കളയാൻ‌ പാടില്ല.

## ഇന്നത്തെ അവസ്ഥ
ഇന്ൻ‌ ഈ കളി എവിടേയും‌ കളിച്ചു വരുന്നില്ല. കുട്ടിയും‌ കോലും‌, തലപ്പന്ത്‌ പോലുള്ള മറ്റുപല കളികളും‌ വിസ്‌മൃതിയിലേക്കു പോയതുപോലെ ഈ കളിയും‌ നാടൻ‌ കളിസ്ഥലങ്ങളിൽ‌ നിന്നും‌ അപ്രത്യക്ഷമായി.  ക്രിക്കറ്റ്‌ ജനകീയമായതും സാമൂഹിക - സാമ്പത്തികരം‌ഗങ്ങളിലെ വളർ‌ച്ചയും‌ മറ്റും  പല നാടൻ‌ തനിമകളുടെ നാശത്തിലേക്കു വഴി വെയ്ക്കുകയുണ്ടായി. അതിലൊന്നായി ഈ കളിയും.

## ഇതും കാണുക
* ട്രങ്ക് കളി
* ഡപ്പകളി

## റഫറൻസുകൾ

വർഗ്ഗം:അവലംബം ഇല്ലാത്ത താളുകൾ
ക്രേസി ഗോപാലൻ

ദീപു കരുണാകരന്റെ സംവിധാനത്തിൽ ദിലീപ്, മനോജ്‌ കെ. ജയൻ, ബിജു മേനോൻ, ജഗതി ശ്രീകുമാർ, സലീം കുമാർ, രാധാ വർമ്മ എന്നിവർ പ്രധാനവേഷങ്ങളിൽ അഭിനയിച്ച് 2008-ൽ പുറത്തിറങ്ങിയ ഒരു മലയാളചലച്ചിത്രമാണ് ***ക്രേസി ഗോപാലൻ***. ഭാവന മീഡിയ വിഷനിന്റെ ബാനറിൽ ശശിധരൻ യു. നിർമ്മിച്ച ഈ ചിത്രം ഉള്ളാ‍ട്ടിൽ വിഷ്വൽ മീഡിയ ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചതും ദീപു കരുണാകരൻ ആണ്.

## കഥാതന്തു
കട്ടിള പശു എന്നിങ്ങനെയുള്ളവ മോഷ്ടിക്കുന്ന ചെറുകിട കള്ളനായ ഗോപാലന് (ദിലീപ്) എന്തെങ്കിലും വൻ‌കിട പ്രവർത്തനം ചെയ്ത് പണമുണ്ടാക്കാഗ്രഹമുണ്ട്. അതിനായി ലക്ഷ്മണൻ (സലീം കുമാർ) എന്ന കൂട്ടാളിയെ ഗോപാലന് കിട്ടുന്നു. അങ്ങനെ അവർ വൻ‌കിട ബിസിനസ്സുകാരനായ ബാബു ജോണിന്റെ (മനോജ്‌ കെ. ജയൻ) സഹോദരി ഡയാനയെ (രാധാ വർമ്മ) കിഡ്‌നാപ്പ് ചെയ്തെങ്കിലും ഡയാന അവരെ കബളിപ്പിച്ച് രക്ഷപ്പെടുന്നു. എന്നാൽ പിന്നീട് സഹോദരൻ തീരുമാനിച്ചുറപ്പിച്ച കല്യാണത്തിൽ നിന്ന് രക്ഷപ്പെട്ട് കാമുകനൊപ്പം ചേരാൻ പണം ആവശ്യമായി വന്ന  ഡയാന ഗോപാലനും ലക്ഷ്മണനുമൊപ്പം ചേർന്ന് തട്ടിക്കൊണ്ട് പോകൽ നാടകം കളിച്ച് ബാബുജോണിൽ നിന്ന് പണം തട്ടിയെടുത്ത് വിദേശത്തുള്ള കാമുകന്റെ അടുത്തേക്ക് പോകുന്നു. കുറച്ച് നാളുകൾക്കകം ചാക്കോ (മോഹൻ ജോസ്) എന്നൊരാൾ ഗോപലനെ സമീപിച്ച് സ്വകാര്യ ബാങ്കിന്റെ ലോക്കറിൽ നിന്ന് തനിക്കാവശ്യമായ ഫയൽ മോഷ്ടിക്കാൻ ഏർപ്പാട് ചെയ്യുന്നു. ഗോപാലനും ലക്ഷ്മണനും ഫയൽ മോഷ്ടിച്ചിറങ്ങിയ ശേഷം ആ ബാങ്കിൽ നിന്ന് കോടിക്കണക്കിന് രൂപ മോഷണം പോകുന്നു. ബാങ്കിലെ സുരക്ഷാക്യാമറകളിൽ പതിഞ്ഞ ഗോപാലനും ലക്ഷ്മണനും തങ്ങൾ മോഷ്ടാക്കളായി ചിത്രീകരിക്കപെട്ടതിന് ശേഷമാണ് ചാക്കോ ബാബുജോണിന്റെ ആളാണെന്നും വൻ ഇൻഷുറൻസ് തുക സ്വന്തമാക്കാൻ തന്റെ ബാങ്ക് കൊള്ളയടിച്ചത് ബാബു ജോൺ തന്നെയാണെന്നതുമുള്ള സത്യം അവർ മനസ്സിലാക്കുന്നത്. തെളിവുകളില്ലാതാക്കാൻ ബാബു ജോൺ ഇരുവരേയും കൊല്ലാൻ ശ്രമിക്കുന്നു. ഈ ശ്രമത്തിൽ ലക്ഷ്മണൻ കൊല്ലപ്പെടുന്നു. അതിൽ നിന്ന് രക്ഷപ്പെട്ട ഗോപാലനൊപ്പം പുതിയ കൂട്ടാളി ലവാങ്ങ് വാസുവും (ജഗതി ശ്രീകുമാർ) കാമുകനെ നഷ്ടപ്പെട്ട് തിരിച്ചെത്തിയ ഡയാനയും ചേർന്ന് ബാബുജോണിനോട് പ്രതികാരം ചെയ്യുന്നു.

## അഭിനേതാക്കൾ
* ദിലീപ് – ഗോപാലൻ
* മനോജ്‌ കെ. ജയൻ – ബാബു ജോൺ
* ബിജു മേനോൻ – കമ്മീഷണർ
* ജഗതി ശ്രീകുമാർ – ലവാങ്ങ് വാസു
* സലീം കുമാർ – ലക്ഷ്മണൻ
* ഹരിശ്രീ അശോകൻ – ഹരിശ്ചന്ദ്രൻ
* മോഹൻ ജോസ് – ചാക്കൊ കെ.ടി.
* ഇന്ദ്രൻസ് – സുഗുണൻ
* കൊല്ലം തുളസി – എസ്.ഐ. പുഷ്കരൻ
* ജനാർദ്ദനൻ
* മച്ചാൻ വർഗീസ് – ഭാസ്കരൻ
* കൊച്ചുപ്രേമൻ – ദിവാകരൻ
* രാധാ വർമ്മ – ഡയാന
* ശാന്തകുമാരി – ജാനകിയമ്മ

## സംഗീതം
ഈ ചിത്രത്തിലെ ഗിരീഷ് പുത്തഞ്ചേരി, അനിൽ പനച്ചൂരാൻ എന്നിവർ എഴുതിയ ഗാനങ്ങൾക്ക് സംഗീതം പകർന്നത് രാഹുൽ രാജ് ആണ്. പശ്ചാത്തലസംഗീതം രാജാമണി ഒരുക്കിയിരിക്കുന്നു. 
; ഗാനങ്ങൾ
# ഗോപാലാ ഗോകുലപാലാ – ശങ്കർ മഹാദേവൻ
# യുദ്‌ധം തുടങ്ങി – രാഹുൽ രാജ്
# ഹെയ് ലേസാ – സുനിത സാരഥി

## അണിയറ പ്രവർത്തകർ
* ഛായാഗ്രഹണം: ഡി. കണ്ണൻ
* ചിത്രസം‌യോജനം: മനോജ്
* കല: ജോസഫ് നെല്ലിക്കൽ
* ചമയം: സുദേവൻ
* വസ്ത്രാലങ്കാരം: അനിൽ ചെമ്പൂർ
* സംഘട്ടനം: മാഫിയ ശശി
* പരസ്യകല: റഹ്‌മാൻ ഡിസൈൻ
* ശബ്ദലേഖനം: ചാൾസ് ലാൽ മീഡിയ
* വാർത്താപ്രചരണം: എ.എസ്. ദിനേശ്
* ലെയ്‌സൻ: സി.എ. അഗസ്റ്റിൻ

## പുറത്തേക്കുള്ള കണ്ണികൾ
* 
* ''ക്രേസി ഗോപാലൻ''  – മലയാളസംഗീതം.ഇൻഫോ

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
ഒമാഹ

വടക്കേ അമേരിക്കയിലെ ഒരു ജനവർഗമാണ്‌ **ഒമാഹ**.  നെബ്രാസ്കായിൽ വസിക്കുന്ന ഇവർ സോയൻ ഭാഷാസമൂഹത്തിലെ ധേഗിഹാ വിഭാഗക്കാരാണ്.  ഒഴുക്കിനെതിരേ നീന്തുന്നവർ എന്നർത്ഥം വരുന്ന അമേരിന്ത്യൻ വാക്കിൽ നിന്നാണ് ഇവരുടെ ഗോത്രനാമത്തിന്റെ ഉദ്ഭവം.  മറ്റു സഹഗോത്രക്കാരായ ഒസാഗ്, പൊങ്കാ, കാൻഡ്, ക്വാപ്പാ എന്നിവരോടൊപ്പം മൊഹാവർഗക്കാർ അത്‌‌ലാന്തിക്ക് തീരത്തു നിന്നും പടിഞ്ഞാറോട്ടു കുടിയേറിപ്പാർത്തു.  വെർജീനിയായും കരോളിനാസും ആയിരുന്നു ഇവരുടെ ആദ്യകാല വാസകേന്ദ്രങ്ങൾ.  കാലക്രമത്തിൽ ഇവർ ഒസാർക്ക് പീഠഭൂമിലേക്കും പുൽ‌‌പ്രദേശങ്ങളായിരുന്ന ഇന്നത്തെ പടിഞ്ഞാറെ മിസൗറിയിലേക്കും നീങ്ങി.

## ഗോത്രങ്ങൾ വേർപിരിയുന്നു

ഇവിടെ വച്ച് സഹഗോത്രക്കാർ തമ്മിൽ പിരിയുകയും മൊഹാവർഗക്കാരും പൊങ്കാവർഗക്കാരും ചേർന്നു വടക്കോട്ടു നീങ്ങി ഇന്നത്തെ മിനസോട്ടോ പ്രദേശത്ത് താവളം ഉറപ്പിക്കുകയും 17-ം നൂറ്റാണ്ടിന്റെ അവസാനഘട്ടം വരെ അവിടെ താമസിക്കുകയും ചെയ്തു.  പിന്നീട് തെക്കേ ഡക്കോട്ടയിൽ വച്ച് ഈ രണ്ടു വർഗക്കാരും വേർപിരിയുകയും മൊഹാകൾ ഇന്നത്തെ നെബ്രാസ്കായിലെ ബോക്രീക്കിൽ താമസമുറപ്പിക്കുകയും ചെയ്തു.  1854-ൽ വെള്ളക്കാരുടെ സമ്മർദ്ദത്തിനു വഴങ്ങി ഇവർ തങ്ങളുടെ കൃഷിഭൂമി യൂ. എസ്. ഗവണ്മെന്റിനു വിട്ടുകൊടുത്തു.  1882-ൽ യു. എസ്. ഗവണ്മെന്റ് ഒമാഹാവർഗക്കാർക്ക് പ്രത്യേകം ഭൂമി പതിച്ചുകൊടുത്തു.  കുറച്ചു നാളുകൾക്കുശേഷം ഇവർക്ക് അമേരിക്കൻ പൗരത്വവും ലഭിച്ചു.  1780-ൽ 2,800 ഓളമുണ്ടായിരുന്ന ഇവരുടെ ജനസംഖ്യ 1970-ലെ കണക്കനുസരിച്ച് 1,500 ഓളം മാത്രമേയുള്ളു.

## തൊഴിൽ

ഒമാഹാ വർഗക്കാർ അലഞ്ഞുതിരിഞ്ഞു നടക്കുന്ന സ്വഭാവക്കാരാണെങ്കിലും കൃഷിയിലും നായാട്ടിലും തത്പരരാണ്.  ധാന്യങ്ങൾ, പയറുവർഗങ്ങൾ, പച്ചക്കറികൾ തുടങ്ങിയവ അവർ കൃഷി ചെയ്യുന്നു.  ശരരത് കാലത്തും വസന്തകാലത്തും ഇവർ ഭൂഗർഭ വാസകേന്ദ്രങ്ങളിൽ ആണ് താമസിക്കുന്നത്; നായാട്ടിനു പോകുമ്പോൾ കോണാകൃതിയിലുള്ള തോൽക്കൂടാരങ്ങളിലും.  കാൻസാ, ഒസാഗ് എന്നീ ഗോത്രവർഗങ്ങളുമായി ഒമാഹകൾക്ക് വളരെയധികം സാമ്യമുണ്ട്.

## സാമൂഹ്യഘടന

ഒമാഹാ വർഗക്കാരുടെ സാമൂഹ്യഘടന വളരെ സുഘടിതമാണ്.  തലവന്മാരും പുരോഹിതന്മാരും വൈദ്യന്മാരും സാധാരണക്കാരും ഇവരുടെ ഇടയിൽ ഉണ്ട്.  ദായക്രമം മക്കത്തായമാണ്.  കുതിരകൾ, പുതപ്പുകൾ എന്നിവ വിതരണം ചെയ്തോ സദ്യകൾ നടത്തിയോ ഒരുവന് തന്റെ അന്തസ്സ് ഉയർത്തികാട്ടുവാൻ സാധിക്കും ഇവരുടെ പത്തു കുലങ്ങളെ ഭൂമിയെയും ആകാശത്തെയും പ്രധിനിധീകരിക്കുന്ന രണ്ടു വിഭാഗങ്ങളായി തിരിച്ചിരിക്കുന്നു.  ആദ്യത്തെ വിഭാഗം യുദ്ധം, ഭക്ഷ്യവിതരണം തുടങ്ങിയ ലൗകിക കാര്യങ്ങൾ നോക്കുമ്പോൾ രണ്ടാമത്തെ വിഭാഗം അധ്യാത്മികര്യങ്ങളിൽ ശ്രദ്ധ പതിപ്പിക്കുന്നു.  ചൂടുകാലത്തും നായാട്ടിനു പോകുമ്പോഴും താമസിക്കുന്നതിനു വേണ്ടി വൃത്താകൃതിയിൽ അടിക്കുന്ന കൂടാരങ്ങൾ ഒമാഹാ വർഗക്കാരുടെ സാമൂഹ്യഘടന വെളിവാക്കുന്ന രീതിയിലായിരിക്കും സം‌‌വിധാനം ചെയ്യുക.  യുദ്ധവീരന്മാർക്ക് പ്രത്യേക ബഹുമതികൾ നൽകിയിരുന്നു.  യുദ്ധത്തിൽ വച്ച് ശത്രുവിനെ തൊടുക, ശത്രുക്കളുടെ നടുവിൽ കൊല്ലപ്പെട്ടുകിടക്കുന്ന എതിരാളിയെ തൊടുക, ശത്രുപാളയത്തിൽ നിന്നും പരിശീലനം സിദ്ധിച്ച കുതിരയെ മോഷ്ടിച്ചു കൊണ്ടുവരിക തുടങ്ങിയവ വീരകൃത്യങ്ങളായി കരുതപ്പെടുന്നു.  യുദ്ധത്തിൽ ശത്രുക്കളെ കൊല്ലുന്നതും ദേഹോപദ്രവമേല്പിക്കുന്നതും വലിയ ധീരകൃത്യങ്ങളായി ഇവർ കണക്കാക്കാറില്ല.

## അവലംബം

## പുറംകണ്ണികൾ

* http://omahatribe.unl.edu/photos/index.html

വർഗ്ഗം:അമേരിക്കകളിലെ ജനവിഭാഗങ്ങൾ
വർഗ്ഗം:വടക്കേ അമേരിക്കയിലെ ജനവിഭാഗങ്ങൾ
എളമരം

ലഘുചിത്രം|Elamaram - Mavoor  Ferry

ചാലിയാർ‌ നദീ തീരത്ത് മലപ്പുറം ജില്ലയിൽ വാഴക്കാട് ഗ്രാമ പഞ്ചായത്തിലെ ഒരു ഗ്രാമമാണ് **എളമരം**. മുൻ‌ കേരളാ  വിദ്യാഭ്യാസ മന്ത്രി ഇ.ടി. മുഹമ്മദ് ബഷീർ, പതിനാലാം നിയമസഭയിലെ(2006-2011) വ്യവസായ വകുപ്പു മന്ത്രി എളമരം കരീം തുടങ്ങിയവരുടെ ജന്മഗ്രാമമാണിത്.
## ചരിത്രത്തിൽ‌
മലബാർ‌ കലാപത്തിൽ‌ ഈ ഗ്രാമം സജീവമായിരുന്നു. മലപ്പുറം രക്ഷസാക്ഷികളുടെ ശവകുടീരങ്ങളു‌ള്ള ഇവിടുത്തെ പള്ളി പ്രസിദ്ധമാണ്. വാഴക്കാട്ടെ എളമരം അനാഥശാലക്ക് ഈ ഗ്രാമത്തിന്റെ പേരാണ് നൽകിയത്.
## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ബാഴ്സലോണ

സ്പെയിനിലെ കാറ്റലോണിയ (Catalonia) പ്രവിശ്യയുടെ തലസ്ഥാനമാണ് **ബാർസലോണ**. മദ്ധ്യധരണ്യാഴിയുടെ കരയിലാണ് നഗരം സ്ഥിതി ചെയ്യുന്നത്.

[250px|thumb|right|Torre Agbar[http://www.torreagbar.com/home.asp] , Barcelona](https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Barcelona_Torre_Agbar_01.jpg)

## ചരിത്രം
ബാർസലോണ നഗരത്തിന്റെ സ്ഥാപകൻ ഹെർക്കുലീസാണെന്നാണ് ഐതിഹ്യം 

## സ്പോർട്സ്
1992-ലെ ഒളിമ്പിക്സിന് ബാർസലോണ വേദിയായിരുന്നു.
കൂടാതെ ലോകത്തിലെ ഏറ്റവും മികച്ച ക്ലബുകളിൽ ഒന്ന് ആയ എഫ്.സി.ബാഴ്‌സലോണയുടെ ഹോം സിറ്റിയും ബാഴ്സലോണ ആണ്

## അവലംബം

## പുറത്തേക്കുള്ള കണ്ണികൾ

* Official website of Barcelona
* Official website of Barcelona in Spain's national tourism portal

വർഗ്ഗം:സ്പെയിനിലെ നഗരങ്ങൾ
ഉടയോൻ

ഭദ്രന്റെ സംവിധാനത്തിൽ മോഹൻലാൽ, കലാഭവൻ മണി, ലയ, സുകന്യ എന്നിവർ പ്രധാനവേഷങ്ങളിൽ അഭിനയിച്ച് 2005-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഉടയോൻ***. മോഹൻലാൽ ഇരട്ട കഥാപാത്രമായി അഭിനയിച്ചിരിക്കുന്നു. വർണ്ണചിത്രയുടെ ബാനറിൽ മഹാ സുബൈർ ആണ് ഉടയോൻ നിർമ്മിച്ചത് .

## കഥാതന്തു
കൃഷിക്കാരനായ ശൂരനാട് കുഞ്ഞ് (മോഹൻലാൽ) തന്റെ ജീവിതത്തിൽ മറ്റെന്തിനേക്കാളും കൃഷിയേയും മണ്ണിനേയും സ്നേഹിക്കുന്നു. മണ്ണിനോടുള്ള ഈ ആവേശം മൂലം സ്വന്തം സഹോദരിക്ക് (ബിന്ദു പണിക്കർ) അവകാശപ്പെട്ട പിതൃസ്വത്ത് ചതിയിലൂടെ കൈക്കലാക്കാൻ പോലും കുഞ്ഞ് മടിക്കുന്നില്ല. മക്കളും തന്റെ പാത പിന്തുടരണമെന്ന് ശഠിക്കുന്ന കുഞ്ഞ് കൃഷിയിൽ താൽപ്പര്യമില്ലാത്ത മക്കളുടെ വെറുപ്പിന് പാത്രമാകുന്നു. ജീവിതാന്ത്യത്തിലെ തിരിച്ചടികളും പരാജയങ്ങളും കുഞ്ഞിനെ പുനർവിചിന്തനത്തിന് പ്രേരിപ്പിക്കുന്നു.

## അഭിനേതാക്കൾ
* മോഹൻലാൽ – ശൂരനാട് കുഞ്ഞ്/ശൂരനാട് പാപ്പി
* ജഗതി ശ്രീകുമാർ – ശവപ്പെട്ടി തോമ
* മനോജ്‌ കെ. ജയൻ – പൊട്ടൻ
* ഇന്നസെന്റ് – രാരിച്ചൻ
* നാസർ – ഉണ്ണി വൈദ്യൻ
* കലാഭവൻ മണി – മാത്തൻ
* സിദ്ദിഖ് – മമ്മാലി
* ഷമ്മി തിലകൻ
* ഭീമൻ രഘു
* സാദിഖ്
* മോഹൻ ജോസ്
* ഇടവേള ബാബു – ഇട്ടി
* ലയ – മായ
* സുകന്യ – മോളി
* രേഖ
* ബിന്ദു പണിക്കർ – ഇച്ചമ്മ

## സംഗീതം
കൈതപ്രം ദാമോദരൻ നമ്പൂതിരി, ഗിരീഷ് പുത്തഞ്ചേരി, അറുമുഖൻ വെങ്കിടങ്ങ് എന്നിവർ എഴുതിയ ഈ ചിത്രത്തിലെ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്. ഗാനങ്ങൾ വിപണനം ചെയ്തത് സത്യം ഓഡിയോസ്.
; ഗാനങ്ങൾ
# പതിനെട്ടാം പട്ട – ഔസേപ്പച്ചൻ (ഗാനരചന – അറുമുഖൻ വെങ്കിടങ്ങ്)
# പുതു മണ്ണ്  – ഔസേപ്പച്ചൻ, മോഹൻലാൽ (ഗാനരചന – അറുമുഖൻ വെങ്കിടങ്ങ്)
# ചിരി ചിരിച്ചാൽ – അൻവർ സാദത്ത്, ഗംഗ (ഗാനരചന – കൈതപ്രം ദാമോദരൻ നമ്പൂതിരി)
# തിരുവരങ്ങിൽ – മധു ബാലകൃഷ്ണൻ (ഗാനരചന – ഗിരീഷ് പുത്തഞ്ചേരി)
# പൂണ്ടങ്കില – അലക്സ്, പുഷ്പ (ഗാനരചന – അറുമുഖൻ വെങ്കിടങ്ങ്)
# അങ്ങേത്തല – ശങ്കർ മഹാദേവൻ, ഗംഗ, മോഹൻലാൽ, കാളിദാസ് (ഗാനരചന – ഗിരീഷ് പുത്തഞ്ചേരി)
# തിരുവരങ്ങിൽ – കെ.എസ്. ചിത്ര (ഗാനരചന – ഗിരീഷ് പുത്തഞ്ചേരി)
# അങ്ങേത്തല – വയലിൻ (ഔസേപ്പച്ചൻ)

## അണിയറ പ്രവർത്തകർ
* ഛായാഗ്രഹണം: രാ‍മചന്ദ്രബാബു
* ചിത്രസം‌യോജനം: രഞ്ജൻ എബ്രഹാം
* കല: ജോസഫ് നെല്ലിക്കൽ
* ചമയം: പട്ടണം റഷീദ്
* വസ്ത്രാലങ്കാരം: മനോജ് ആലപ്പുഴ
* നൃത്തം: കല, സുജാത
* സംഘട്ടനം: മാഫിയ ശശി
* പ്രോസസിങ്ങ്: പ്രസാദ് കളർ ലാബ്
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* വാർത്താപ്രചരണം: വാഴൂർ ജോസ്, എം.എസ്. ദിനേശ്
* നിർമ്മാണ നിയന്ത്രണം: എ.ആർ. കണ്ണൻ
* നിർമ്മാണ നിർവ്വഹണം: മനോജ് എൻ.
* അസോസിയേറ്റ് ഡയറക്ടർ: ലിയോ തദേവൂസ്

## പുറത്തേക്കുള്ള കണ്ണികൾ
* 
* ''ഉടയോൻ''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭദ്രൻ സംവിധാനം ചെയ്ത ചലച്ചിത്രങ്ങൾ
ഇൻ ഗോസ്റ്റ് ഹൗസ് ഇൻ

ലാൽ തിരക്കഥയെഴുതി സംവിധാനം ചെയ്ത് 2010-ൽ പുറത്തിറങ്ങിയ ഒരു  ഹൊറർ കോമഡി ചലച്ചിത്രമാണ്‌ **ഇൻ ഗോസ്റ്റ് ഹൗസ് ഇൻ**. ഇൻ ഹരിഹർ നഗർ എന്ന ഹിറ്റ് ചിത്രത്തിന്റെ മൂന്നാം ഭാഗമാണ് ഈ ചിത്രം.1990 ൽ പ്രദർശനത്തിനെത്തിയ ഇൻ ഹരിഹർ നഗറിന്റെ രണ്ടാം ഭാഗമായി 2009ൽ ടു ഹരിഹർ നഗർ പ്രദർശനത്തിനെത്തിയിരുന്നു.  മുകേഷ്, ജഗദീഷ്, സിദ്ദിഖ്, അശോകൻ എന്നിവരാണ് പതിവു പോലെ കേന്ദ്രകഥാപാത്രങ്ങൾ.. 
രോഹിണി, ലെന, റീന ബഷീർ എന്നിവരും ഈ ചിത്രത്തിൽ അഭിനയിക്കുന്നു. രാധികയാണ് നായിക.ലക്ഷ്മി റായിയും , ഗീതാവിജയനും അതിഥി താരങ്ങളായി എത്തുന്നുണ്ട്. ഹരിഹർനഗർ പരമ്പരയിലെ മറ്റ് ചിത്രങ്ങളെപ്പോലെഈ ചിത്രവും ബോക്സോഫീസിൽ മികച്ച വിജയം നേടി
.

## കഥാസംഗ്രഹം

ഊട്ടിയിലെ ഒരു പ്രേതബാധയുള്ള വീട്ടിൽ നാല് പേരുടെ സംഘം കുടുംബസമേതം അവധിക്കാലത്ത്  താമസിക്കാനെത്തുന്നതും തുടർന്നുണ്ടാകുന്ന സംഭവങ്ങളുമാണ് ഇൻ ഗോസ്റ്റ് ഹൗസ് ഇൻ എന്ന ചിത്രത്തിന്റെ ഇതിവൃത്തം..

## അഭിനേതാക്കൾ

## അവലംബം

## പുറത്തേക്കുള്ള കണ്ണികൾ
* In Ghost House Inn Review 
* In Ghost House Inn Malayalam movie  

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽ സംവിധാനം ചെയ്ത ചലച്ചിത്രങ്ങൾ
കനൽക്കണ്ണാടി

ജയൻ പൊതുവാൾ സംവിധാനം ചെയ്ത് 2011 ഒക്ടോബർ 15-ന് പുറത്തിറങ്ങിയ മലയാളചലച്ചിത്രമാണ് **കനൽ കണ്ണാടി**. സ്ത്രീകൾക്കെതിരെ നടക്കുന്ന അനീതികൾക്കെതിരെ പടപൊരുതിയ ഇന്ദുലക്ഷ്മി എന്ന പെൺകുട്ടിയുടെ കഥയാണ് ചിത്രം. ഇന്ദുലക്ഷ്മി യായി കാർത്തിക അഭിനയിക്കുന്നു. ഹരേകൃഷ്ണ പ്രൊഡക്ഷൻസിന്റെ ബാനറിൽ കെ.മധു. കല്ലയം ചിത്രം നിർമ്മിച്ചിരിക്കുന്നു. കാർത്തിക, ഇന്ദ്രജിത്ത്,മധുവാര്യർ, വിജയരാഘവൻ, മധു, മന്യ, ഷെല്ലി, വക്കം ബഷീർ, രവി വള്ളത്തോൾ,ബാബു അന്നൂർ, ഗീതാസലാം, ശാന്തകുമാരി എന്നിവർ ഈ ചിത്രത്തിൽ അഭിനയിക്കുന്നു.

## കഥാസംഗ്രഹം

സോഷ്യോളജിയിൽ റിസർച്ചു ചെയ്യാനാണ് ഇന്ദുലക്ഷ്മി തലസ്ഥാന നഗരിയിൽ എത്തിയത്. പെരുകുന്ന ആത്മഹത്യകളായിരുന്നു വിഷയം. തലസ്ഥാനത്തെത്തിയ അന്നു തന്നെയായിരുന്നു അനാമിക എന്ന മെഡിക്കൽ വിദ്യാർത്ഥിയുടെ ആത്മഹത്യ. സേതുലക്ഷ്മി  അനാമികയുടെ ആത്മഹത്യയെകുറിച്ചു അന്വേഷണം തുടങ്ങി. സ്വാതന്തൃ സമരസേനാനിയും പത്രപ്രവർത്തകനുമായ മുത്തഛൻ കാമ്പയിൽ സിദധാർത്തമേനോന്റെ (മധു) അനുഗ്രഹ ആശംസകളോടെയായിരുന്നു  സേതുലക്ഷ്മി പ്രവർത്തിച്ചത്. മുറച്ചെറുക്കനായ അനുഭാസ്ക്കറിനു (ഇന്ദ്രജിത്ത്) സേതുലക്ഷ്മിയുടെ പ്രവർത്തങ്ങളിൽ നീരസമുണ്ടായിരുന്നെങ്കിലും ഇന്ദുലക്ഷ്മി അതൊന്നും വകവെച്ചിരുന്നില്ല. ഇന്ദുലക്ഷ്മിയുടെ പ്രവർത്തനം കൊണ്ട് അനാമികയുടെ ആത്മഹത്യയെകുറിച്ചുള്ള ചുരുളഴിയാൻ തുടങ്ങി. അതോടെ അനാമികയുടെ ആത്മഹത്യക്കു വഴി തെളിച്ച ശക്തികൾ ഇന്ദുലക്ഷ്മിയുടെ ശത്രുക്കളായി. ഇന്ദുലക്ഷ്മിയെ അപകടപ്പെടുത്താൻ അവർ ശ്രമിച്ചു കൊണ്ടിരുന്നു.
തുടർന്ന് ചിത്രത്തിന്റെ കഥ പുരോഗമിക്കുന്നു.
## അഭിനേതാക്കൾ
* Indrajith
* Karthika 
* Jagathy Sreekumar
* Thilakan	
* CK Sabu	
* Hariraj
* Salaluddin	
* Bheeman Raghu	
* Geetha Salam	
* Manya
* Santhakumari	
* VP Ramachandran	
* Vijayaraghavan	
* Shelly

## അവലംബം

## പുറം കണ്ണികൾ
*
* http://www.indiaglitz.com/channels/malayalam/preview/8294.html 

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
പോക്കിരിരാജ

വൈശാഖ് സംവിധാനം ചെയ്ത്  2010 മേയ് 7-ന് പ്രദർശനത്തിനെത്തിയ ഒരു മലയാളചലച്ചിത്രമാണ്‌   **പോക്കിരി രാജ**. മമ്മൂട്ടി,
പൃഥ്വിരാജ് സുകുമാരൻ എന്നിവർ നായകന്മാരായി വന്ന ഈ ചിത്രത്തിൽ സിദ്ദിഖ്, ശ്രിയ ശരൺ, നെടുമുടി വേണു എന്നിവരാണ് ഈ ചിത്രത്തിലെ മറ്റു പ്രധാന കഥാപാത്രങ്ങളെ അവതരിപ്പിച്ചത്.
പൃഥ്വിരാജ് ഇതിൽ മമ്മൂട്ടിയുടെ സഹോദരന്റെ വേഷത്തിൽ എത്തുന്നു.

## അഭിനേതാക്കൾ
*മമ്മൂട്ടി... മധുരരാജ/പോക്കിരിരാജ 
*പൃഥ്വിരാജ് സുകുമാരൻ... സൂര്യ 
*ശ്രീയാ ശരൺ... അശ്വതി
*നെടുമുടി വേണു... കുന്നത്ത് വീട്ടിൽ മാധവൻ മാഷ് 
*വിജയരാഘവൻ... കൃഷ്ണൻ 
*സിദ്ദിഖ്... സിറ്റി പോലീസ് കമ്മിഷണർ രാജേന്ദ്ര ബാബു ഐ.പി.എസ് 
*സുരാജ് വെഞ്ഞാറമൂട്... ഇടിവെട്ട് സുഗുണൻ 
*സലിം കുമാർ... മനോഹരൻ മംഗളോദയം 
*അരുൺ

## സ്പിൻ ഓഫ്
പോക്കിരി രാജ എന്ന ചിത്രത്തിൻ്റെ വിജയം കണക്കിലെടുത്ത് സിനിമയുടെ ഒരു തുടർഭാഗം 2019-ൽ റിലീസ് ചെയ്തു. മധുര രാജ എന്നാണ് ഈ ചിത്രത്തിന് പേര് നൽകിയിരിക്കുന്നത്. ഈ ചിത്രം പോക്കിരി രാജ സിനിമയുടെ ഒരു രണ്ടാം ഭാഗമായിരുന്നില്ല. ഈ ചിത്രത്തിൻ്റെ ഒരു സ്പിൻ ഓഫ് (ഉപോൽപ്പന്നം) ആയിരുന്നു.

## അവലംബം

## പുറം കണ്ണികൾ

* Sneha is Mammootty's pair in Pokkiri Raja 
* Pokkiri Raja from December 30 

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വൈശാഖ് സംവിധാനം ചെയ്ത ചലച്ചിത്രങ്ങൾ
തുലാഭാരം

thumb|right|250px|തുലാഭാരത്തിനുപയോഗിക്കുന്ന ത്രാസ് ആണു ചിത്രത്തിൽ
കേരളത്തിലെ ഹൈന്ദവ ക്ഷേത്രങ്ങളിൽ നടത്തി വരാറുള്ള ഒരു ചടങ്ങ് അല്ലെങ്കിൽ വഴിപാടാണ് **തുലാഭാരം**. ഒരാളുടെ തൂക്കത്തിനു തുല്യമായി, ഏതെങ്കിലും ദ്രവ്യം, ക്ഷേത്രത്തിനു സമർപ്പിക്കുന്നതിനെയാണ് തുലാഭാരമെന്നു പറയുന്നത്. സാധരണയായി, പഞ്ചസാര, പഴം, ശർക്കര, അരി, നെല്ല്, കയർ എന്നീ ദ്രവ്യങ്ങളാണു സമർപ്പിക്കുക. എന്നിരുന്നാലും, ഭക്തരുടെ മനോധർമ്മത്തിനനുസരിച്ച് മറ്റ് ദ്രവ്യങ്ങളും സമർപ്പിക്കാവുന്നതാണ്. വളരെ അപൂർവ്വമായി, വെള്ളി, സ്വർണ്ണം തുടങ്ങിയവ കൊണ്ടുള്ള തുലാഭാരങ്ങളും നടത്താറുണ്ട്.

ത്രാസിന്റെ ഒരു തട്ടിൽ തുലഭാരം നടത്തുന്ന ആളും മറുതട്ടിൽ ദ്രവ്യവും വെച്ച്, ത്രാസിന്റെ തട്ടുകൾ ഒരേ നിരപ്പിൽ ആകുന്നതാണു ഒരു രീതി. മറുതട്ടിൽ ഭാരത്തിന്റെ കട്ടികൾ വെച്ച്, ആളുടെ തൂക്കം നോക്കി അതിനു തുല്യമായ ദ്രവ്യതിന്റെ വില ഈടാക്കുന്ന രീതിയും നിലവിലുണ്ട്. രണ്ടാമത്തെ രീതി, "മുതൽകൂട്ട്" എന്നറിയപ്പെടുന്നു. ഗുരുവായൂർ ക്ഷേത്രത്തിലെ പ്രധാന വഴിപാടുകളിലൊന്നാണ് തുലാഭാരം.

## ഐതിഹ്യം
പുരാണങ്ങളിൽ പലയിടത്തും തുലാഭാരത്തെ പറ്റി പ്രസ്താവിച്ചു കാണുന്നു. അതിൽ ഏറ്റവും പ്രസിദ്ധം ശ്രീകൃഷ്ണനു വേണ്ടി ഭാര്യ സത്യഭാമ നടത്തിയതായി പറയപ്പെടുന്നതാണ്.
200px|ലഘുചിത്രം|ഇടത്ത്‌|ക്ഷേത്രത്തിൽ കുട്ടിക്കായി തുലാഭാരം നടത്തുന്നു
ക്ഷേത്രത്തിൽ കുട്ടികളെ അവരുടെ ഭാരത്തിനനുശൃതമായി പൂജാവസ്തുക്കൾകൊണ്ട് തുലാഭാരം നടത്താറുണ്ട്.

## അവലംബം
ഒയാഷിയോ പ്രവാഹം

ഉത്തര ശാന്തസമുദ്രത്തിലെ ഒരു ശീത ജലപ്രവാഹമാണ് **ഒയാഷിയോ പ്രവാഹം**.  ബെറിങ് കടലിൽ തുടങ്ങി, കംചാത്കാ ഉപദ്വീപിനും കുരിൽ ദ്വീപസമൂഹത്തിനും കിഴക്കുമാറി തെക്കു പടിഞ്ഞാറു ദിശയിലൊഴുകുന്ന ഒയാഷീയോ പ്രവാഹത്തിന് പലകാര്യത്തിലും ഉത്തര അറ്റ്ലാന്റിക്കിലെ ലാബ്രഡോർ പ്രവാഹവുമായി സാമ്യമുണ്ട്.  ജപ്പാൻ ദ്വീപുകളുടെ കിഴക്കു ഭാഗത്തു വച്ച് കുറോഷിയോ ഉഷ്ണജലപ്രവാഹവുമായി ഇതു സന്ധിക്കുന്നു; എന്നാൽ ഉപരിതല പ്രവാഹമായ കുറോഷിയോയിലെ ഉഷ്ണജലത്തിനടിയിലൂടെ ഒഴുകിനീങ്ങുകയും ചെയ്യുന്നു.  ഇവിടെ വച്ച് ഒയാഷിയോ പ്രവാഹം രണ്ടായിപിരിയുന്നു; ഒരു ശാഖ കിഴക്കോട്ടും മറ്റൊന്നു തെക്കോട്ടും.  

ചൂടും ലവണതയും കുറവായ ഉപധ്രുവീയ ജലപിണ്ഡമാണ് ഒയാഷീയോ പ്രവാഹം ഉൾക്കോള്ളുന്നത്.  ബെറിങ് കടലിൽ അല്യൂഷൻ ദ്വീപുകൾക്കടുത്തു നിന്ന് ഒഴുകിയെത്തുന്ന ജലപിണ്ഡങ്ങളും കുരിൽ ദ്വീപുകളുടെ തെക്കുനിന്ന് പ്രദക്ഷിണ ദിശയിലുള്ള പ്രവാഹവും സംഗമിച്ച് പ്രബലമാവുന്നതോടെയാണ് ഒയാഷിയോ പ്രവാഹം രൂപംകൊള്ളുന്നത്.  പസഫിക്കിന്റെ ഉത്തരഭാഗം താരതമ്യേന ഇടുങ്ങിയതാണ്; ഇവിടെ ശാന്തമായ കാലാവസ്ഥയും അനുഭവപ്പെടുന്നു.  ഇക്കാരണത്താൽ ഒയാഷീയോ പ്രവാഹം കുറോഷീയോയെ അപേക്ഷിച്ച് വേഗത കുറഞ്ഞതാണ്.  ഒരു സെക്കന്റിൽ ഉദ്ദേശം 150 ലക്ഷം ഘനമീറ്റർ ജലം ഈ പ്രവാഹത്തിലൂടെ ഒഴുകി നിങ്ങുന്നു.  പ്ലവകങ്ങളുടെയും ഇതര പോഷക ലവണങ്ങളുടെയും ബാഹുല്യം മൂലം ഒയാഷീയോ ജലൗഘം തവിട്ടുനിറത്തിൽ കാണപ്പെടുന്നു.  **'ഒയാഷീയോ**' എന്ന ജാപ്പനീസ് പദത്തിന്റെ അർത്ഥം *സമൃദ്ധി* എന്നാണ്.

ജപ്പാൻ ദ്വീപുകളുടെ കിഴക്കുഭാഗത്ത് വടക്കേ അക്ഷാംശം 37 ഡിഗ്രി മുതൽ 42 ഡിഗ്രി വരെയുള്ള സമുദ്രഭാഗമാണ് ഒയാഷിയോ-കൂറേഷീയോ ജലപിണ്ഡങ്ങളുടെ സമ്മിശ്രമേഖല.  ഈ മേഖലയിൽ പ്രദക്ഷിണവും അപ്രദക്ഷിണവുമായി ചുറ്റുന്ന ചുഴലികൾ കാണാ; ഇവയിൽ മിക്കതിന്റെയും വ്യാസം ശതക്കണക്കിനു കിലോ മീറ്ററുകൾ ആയിരിക്കും.  ഈ മേഖലയ്ക്കു മുകളിലും  സമീപ പ്രദേശങ്ങളിലും മിക്ക മാസങ്ങളിലും  മഞ്ഞുണ്ടാവുന്നതിനുള്ള മുഖ്യക്കാരണം ഉഷ്ണ-ശീതജല പ്രവാഹങ്ങളുടെ സംഗമമാണ്.

## അവലംബം
ഒറാവോൺ

ബീഹാർ, ബംഗാൾ, ഒറീസ എന്നീ സംസ്ഥാനങ്ങളുടെ ചില ഭാഗങ്ങളിൽ താമസിക്കുന്ന ഒരു ആദിവാസി വർഗ്ഗമാണ് **ഒറാവോൺ** അഥവാ **ഖുരുക്ക്**.  ബീഹാറിൽ  ചോട്ടാനാഗ്പൂരിലാണ് ഇവരെ ഏറ്റവും അധികം കാണുന്നത്.  കുറുഖുകൾ എന്നു സ്വയം വിളിക്കുന്ന ഈ ജനവിഭാഗം ഗോണ്ഡിയോടും ഡക്കാണിലെ മറ്റു ഗിരിവർഗ ഭാഷയോടും സാദൃശ്യമുള്ള ഒറാവോൺ എന്ന ദ്രാവിട ഭാഷയാണ് സംസാരിക്കുന്നത്.  ഒറാവോൺ വർഗക്കാർ ഒരുകാലത്ത് റോത്താസ് പീഠഭൂമിയിൽ നിവസിച്ചിരുന്നെങ്കിലും മറ്റുജനവിഭാഗങ്ങൾ അവരെ അവിടെനിന്നും ആട്ടിയോടിച്ചു.  തത്ഭലമായി അവർ ചോട്ടാനാഗ്പൂരിലേക്കു കുടിയേറുകയും മുണ്ഡാഭാഷ സംസാരിക്കുന്ന വർഗക്കാരുടെ പ്രാന്തപ്രദേശങ്ങളിൽ അധിവാസം ഉറപ്പിക്കുകയും ചെയ്തു.  1971-ലെ സെൻസസ് അനുസരിച്ച് ഒറാവോൺ വർഗക്കാരുടെ ജനസംഖ്യ പത്തുലക്ഷത്തിൽധികമാണ്.  1951-ൽ 4,61,203-ഉം 1961-ൽ 8,00,000-ഉം ആയിരുന്നു അവരുടെ ജനസംഖ്യ.  ഇവരിൽ നല്ലൊരു ശതമാനം ക്രിസ്തുമതത്തിലേക്ക് പരിവർത്തനം ചെയ്യപ്പെട്ടവരാണ്.  മതപരിവർത്തനം ചെയ്യപ്പെട്ടവർ പൊതുവേ വിദ്യാസമ്പന്നരുമാണ്.  പട്ടണപ്രദേശങ്ങളിൽ തമസിക്കുന്നവരും ക്രിസ്തുമതത്തിലേക്കു പരിവർത്തനം ചെയ്യപ്പെട്ടവരുമായ ഒറാവോണുകൾ തങ്ങളുടെ മാതൃഭാഷയായി ഹിന്ദിയാണ് സ്വീകരിച്ചിട്ടുള്ളത്.

## ഭരണകാര്യങ്ങൾ

ജന്തുക്കൾ, ചെടികൾ, ധതുക്കൾ തുടങ്ങിയ കുല ചിഹ്നങ്ങളുമായി ബന്ധപ്പെടുത്തി ഒറാവോൺ വർഗത്തെ പല ഗോത്രങ്ങളായി തിരിച്ചിട്ടുണ്ട്.  ഒരേ ഗോത്രത്തിൽ പെട്ടവർ പരസ്പരം വിവാഹബന്ധത്തിൽ ഏർപ്പെടരുതെന്നാണ് ആചാരം.  ഓരോ ഗ്രാമത്തിനും ഓരോ ഗ്രാമത്തലവനും പുരോഹിതനും ഉണ്ട്.  പൗരോഹിത്യത്തിനുള്ള അവകാശം പരമ്പരാഗതമായാണ് ലഭിക്കുക.  അടുത്തടുത്തുള്ള ഗ്രാമങ്ങൾ കൂട്ടിച്ചേർത്തുണ്ടാക്കിയ ഗ്രാമക്കൂട്ടം **പറ** (Parha) എന്ന പേരിൽ അറിയപ്പെടുന്നു.  തെരഞ്ഞെടുക്കപ്പെട്ട ഒരു കൗൺസിലാണ് ഇതിന്റെ ഭരണകാര്യങ്ങൾ നിർ‌‌വഹിക്കുന്നത്.  സാമൂഹ്യജീവിതത്തിലെ ഒരു സവിശേഷതയാണ് അവിവാഹിതരായ പുരുഷന്മാർക്കുവേണ്ടി മാത്രമുള്ള ശയ്യാഗൃഹം (dormitory).

## മതപരമായ വിശ്വാസങ്ങൾ

ഒറാവോണുകൾ പർമ്പരാഗതമായി വിശ്വസിച്ചുപോരുന്ന മതം അനുസരിച്ച് **'ധർമേ**' ആണ് അവരുടെ പ്രധാന ആരാധനാ മൂർത്തി.  ചില ദുർദ്ദേവതകളും അവരുടെ ആരാധനാപാത്രങ്ങളായുണ്ട് അഭിചാരം ദുർമന്ത്രവാദം എന്നിവയിൽ ഇവർ അങ്ങേയറ്റം വിശ്വസിക്കുന്നു.  ഇവരുടെ മതാനുഷ്ഠാനങ്ങളെയും വിശ്വാസത്തെയും ഹിന്ദുമതം സ്വാധീനിച്ചിട്ടുണ്ട്.  ഒറാവോണുകളുടെ പർമ്പരാഗതമായ മത സമ്പ്രദായത്തിനുള്ളിൽ, കിസ്തുമതത്തിൽ നിന്നും ബ്രാഹ്മണമതത്തിൽ നിന്നും പ്രചോതനം ഉൾക്കൊണ്ട് സാമ്പത്തിക ക്ലേശങ്ങൾ പരിഹരിക്കുക, മതപരിഷ്കരണം സാധിക്കുക എന്നി ലക്ഷ്യങ്ങൾ മുൻന്നിറുത്തി അനവധി നിക്കങ്ങൾ നടക്കുകയുണ്ടായി.  ആധുനിക വിദ്യാഭ്യാസത്തിന്റെയും സംസ്കാരത്തിന്റേയും ആവിർഭാവത്തോടുകൂടി സാക്ഷർത്വം നേടിയ ഒറാവോണുകൾ ബംഗാളിന്റെയും ബീഹാറിന്റെയും ഒറീസയുടെയും ഗിരിവർഗ പ്രദേശങ്ങൾ ചേർത്ത് തങ്ങൾക്കു സ്വയംഭരണാധികാരമുള്ള ഒരു പ്രദേശം അനുവദിച്ചു കിട്ടണമെന്ന് വദിച്ചു തുടങ്ങിയിട്ടുണ്ട്.

## അവലംബം

## പുറംകണ്ണികൾ

*  http://www.joshuaproject.net/peopctry.php?rog3=BG&rop3=107674
*  http://www.tribalzone.net/history/oraon.htm 

വർഗ്ഗം:ദ്രാവിഡജനവിഭാഗങ്ങൾ
യലംലം

**യലംലം** (Yalamlam) ( ) സൗദി അറേബ്യയിലെ മക്ക പ്രവിശ്യയിൽ, യലംലം താഴ്വരയിൽ‌ സ്ഥിതി ചെയ്യുന്ന ഒരു പട്ടണമാണ്. 

മക്കയിൽ‌ നിന്നും 125 കിലോമീറ്റർ തെക്കുകിഴക്കായും, ജിദ്ദയിലെ സഊദീ അരാംകോ റിഫെനറിയിൽ‌ നിന്നും 125 കിഴക്കായും സ്ഥിതി ചെയ്യുന്നു. ഈ ഗ്രാമമാണ് കിഴക്കുഭാഗത്ത് നിന്നും വരുന്ന ഹജ്ജ് ഉമ്രാ യാത്രികരുടെ മീകാത്തായി (പ്രഥമകേന്ദ്രമായി) നിശ്ചയിക്കപ്പെട്ടിരിക്കുന്നത്. 
## ചിത്രങ്ങൾ

പ്രമാണം:Miqat Yalamlam.jpg|യലംലം മീകാത്ത് മസ്ജിദ്‌.]]


വർഗ്ഗം:ഹജ്ജുമായി ബന്ധപ്പെട്ട പ്രദേശങ്ങൾ
മീകാത്ത്

ഹജ്ജും ഉംറയും ചെയ്യാൻ മക്കയിലേക്ക് പുറപ്പെടുന്നവർ‌ ആദ്യ കർമ്മമായ ഇഹ്റാം ചെയ്യുന്ന സ്ഥലങ്ങളാണ് **മീഖാത്തുകൾ** ().

വിദൂര ദിക്കുകളിൽ‌ നിന്നും പുറപ്പെടുന്നവർ‌, മീകാത്തുക‌ളിലെത്തുമ്പോൾ യാത്രാക്ഷീണം കാരണം ഉറങ്ങിപ്പോകുവാനോ, അശ്രദ്ധരായിപ്പോകുവാനോ സാദ്ധ്യതയുള്ളതിനാൽ‌, അതതു ഹജ്ജ് ഹൗസുകളിൽ‌ നിന്നും ഇഹ്‌റാം ചെയ്തിറങ്ങാറാണ് പതിവെങ്കിലും, അവസരം ലഭിച്ചാൽ‌ മീകാത്തിന്നു നേരെയെത്തുമ്പോൾ ഇഹ്റാം പുതുക്കും. ഇന്ത്യയിൽ‌ നിന്നും പോവുന്നവർ‌ യലംലമിലെത്തുമ്പോഴാണ് ഇഹ്‌റാം കർ‌മം നിർ‌വഹിക്കേണ്ടത്. സാധാരണയായി വിമാനങ്ങളിൽ മീകാത്ത് ഓർമ്മിപ്പിക്കപ്പെടും.

കരമാർഗ്ഗം യാത്ര ചെയ്യുന്നവർക്ക് അതതു മീകാത്തുകളിൽ‌ ശുദ്ധി ചെയ്ത് ഇഹ്‌റാം ചെയ്യാൻ‌ സൗകര്യപ്രദമായ പള്ളികളുണ്ട്. പ്രധാനപ്പെട്ട 5 മീകാത്തുകളുടെയും സ്ഥാന നിർണയം ചെയ്തത് മുഹമ്മദ് നബിയാണ്.
[thumb|350px|right|[മസ്ജിദ് തൻ‌ഈം, മക്കക്കാരുടെ മീകാത്ത്]] 

## അവലംബം
# http://www.vazhi.org/Teachings/Hajjchart.pdf 
# 

വർഗ്ഗം:Hajj
വർഗ്ഗം:Mecca
വർഗ്ഗം:ഹജ്ജുമായി ബന്ധപ്പെട്ട പ്രദേശങ്ങൾ
ഭാർഗവചരിതം മൂന്നാം ഖണ്ഡം

ജോമോന്റെ സംവിധാനത്തിൽ മമ്മൂട്ടി, ശ്രീനിവാസൻ, റഹ്‌മാൻ, നികിത, പത്മപ്രിയ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഭാർഗവചരിതം മൂന്നാം ഖണ്ഡം***. എൻ.എൻ.എസ് ആർട്സിന്റെ ബാനറിൽ നൗഷാദ് നിർമ്മിച്ച ഈ ചിത്രം വിതരണം ചെയ്തത് എൻ.എൻ.എസ് ആർട്സും, വൈശാഖ ആർട്സും  ചേർന്നാണ്‌. ഈ ചിത്രത്തിന്റെ കഥ ശ്രീനിവാസൻ, ജോമോൻ എന്നിവരുടേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ശ്രീനിവാസൻ ആണ്.

## കഥാതന്തു
കൊച്ചിയിലെ അധോലോക നായകനായ കറന്റ് ഭാർഗ്ഗവൻ (മമ്മൂട്ടി) തന്റെ മനസ്സിന്റെ ആത്മവിശ്വാസവും ധൈര്യവും നഷ്ടപ്പെട്ട് അമേരിക്കയിൽ നിന്ന് വന്ന മനോരോഗ വിദഗ്ദ്ധൻ ഡോക്ടർ ശാന്താറാമിനെ (ശ്രീനിവാസൻ) സമീപിക്കുന്നു. കറന്റ് ഭാർഗ്ഗവനുമായുള്ള സമ്പർക്കം ഡോക്ടറുടെ ജീവിതത്തിലും ബന്ധങ്ങളിലും അസ്വസ്ഥതകൾ സൃഷ്ടിക്കുന്നു. ഒടുവിൽ എല്ലാം കലങ്ങിത്തെളിഞ്ഞ് ഭാർഗ്ഗവൻ രോഗമെല്ലാം മാറി ഒരു നല്ല മനുഷ്യനായി മാറുന്നു.

## അഭിനേതാക്കൾ
* മമ്മൂട്ടി – ഭാർഗ്ഗവൻ
* ശ്രീനിവാസൻ – ഡോ. ശാന്താറാം
* റഹ്‌മാൻ – വിനോദ്
* സായി കുമാർ – രാമനാഥൻ
* സലീം കുമാർ – അലി
* ജഗദീഷ് – വേലായുധൻ
* ജോണി – കണ്ണപ്പൻ
* കൊല്ലം തുളസി – മന്ത്രി ധനപാലൻ
* ബാബുരാജ് – മലപ്പുറം ഷാജി
* മോഹൻ ജോസ് – ജബ്ബാർ
* ആദിത്യ – മാരിയപ്പൻ
* നികിത തുക്രാൽ – അനുപമ
* പത്മപ്രിയ – സോഫിയ
* ഷംന കാസിം – രാധിക
* കെ.പി.എ.സി. ലളിത

## അണിയറ പ്രവർത്തകർ
* ഛായാഗ്രഹണം: മനോജ് പിള്ള
* ചിത്രസം‌യോജനം: പി. സി. മോഹനൻ
* കല: ബോബൻ
* ചമയം: ജയമോഹൻ
* വസ്ത്രാലങ്കാരം: കുമാർ എടപ്പാൾ
* പരസ്യകല: റഹ്‌മാൻ ഡിസൈൻ
* ലാബ്: അഡ്‌ലാബ്‌ ഫിലിംസ്
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* വാർത്താപ്രചരണം: വാഴൂർ ജോസ്
* നിർമ്മാണ നിയന്ത്രണം: ആന്റോ ജോസഫ്
* എക്സിക്യൂട്ടീവ് പ്രൊഡ്യൂസർ: നജീബ്

## പുറത്തേക്കുള്ള കണ്ണികൾ
* 
* ''ഭാർഗവചരിതം മൂന്നാം ഖണ്ഡം''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
ബട്ടർഫ്ലൈ സ്ട്രോക്ക്

thumb|200px|Overhead shot of a swimmer performing the butterfly stroke.
നീന്തൽ മത്സരങ്ങളിലെ ഒരിനമാണ് ബട്ടർ‌ഫ്ലൈ സ്ട്രോക്. ഇത് ഒളിമ്പിക്സ് മത്സരങ്ങളിൽ നീന്തൽ വിഭാഗത്തിലെ ഒരിനമാണ്. ഒരു ചിത്രശലഭം പറക്കുന്ന രീതിയിൽ  നീന്തുന്നതുകൊണ്ടാണ് ഈ രീതിക്ക് ബട്ടർ‌ഫ്ലൈ സ്ട്രോക് എന്ന് പേരുവന്നത്. ഈ നീന്തൽ രീതിയുടെ പ്രധാന പ്രത്യേകത് രണ്ട് കൈകളും ഒരേ രീതിയിലാണ് ചലിപ്പിക്കുന്നത്. നീന്തൽ മത്സരങ്ങളിൽ മറ്റ് രീതികളായ ബ്രെസ്റ്റ് സ്ട്രോക്, ഫ്രണ്ട് ക്രോൾ എന്നിവയേക്കാൾ ബുദ്ധിമുട്ടുള്ള രീതിയായാണ് ഇതിനെ കണക്കാക്കുന്നത്. ഇത് ആദ്യമായി മത്സര ഇനമായി തുടങ്ങിയത് 1933 ലാണ്. 

ചില സ്ഥലങ്ങളിൽ ഇതിന്റെ ഡോൾഫിൻ സ്റ്റൈൽ എന്നും അറിയപ്പെടുന്നു.  
## നീന്തൽ രീതി

File:Butterfly stroke.gif|
File:Butterfly stroke3.gif|


## അവലംബം

വർഗ്ഗം:നീന്തൽ മത്സരങ്ങൾ
വർഗ്ഗം:വെള്ളത്തിലുള്ള കായികവിനോദങ്ങൾ
ബാക് സ്ട്രോക്

[thumb|300px|[Gordan Kožulj swimming backstroke at 2008 Euros.]]
നീന്തൽ മത്സരങ്ങളിലെ പ്രധാന നാല് നീന്തൽ രീതികളിൽ ഒന്നാണ് ബാക് സ്ട്രോക്. അന്താരാഷ്ട്രതലത്തിൽ അംഗീകരിച്ചിട്ടുള്ള നാല് നീന്തൽ മത്സരരീതികളിൽ പിന്നോട് നീന്തുന്ന ഒരേ ഒരു രീതിയാണ് ഇത്. ഈ രീതിയിൽ നീന്തുന്നതിന്റെ ഒരു ഗുണം നന്നായി ശ്വാസം വലിക്കാൻ കഴിയും എന്നുള്ളതാണ്. പക്ഷേ, നീന്തൽ മത്സരങ്ങളിൽ തങ്ങളുടെ സ്ഥാനം കാണുവാൻ സാധിക്കാറില്ല.

## ചരിത്രം
ബാക് സ്ട്രോക് പുരാതനകാലം മുതലേ ഉള്ള ഒരു നീന്തൽ രീതിയാണ്. ഇത് ആദ്യമായി ഒളിമ്പിക്സിൽ ഉൾപ്പെടുത്തിയത് 1900 ലെ വേനൽക്കാല ഒളിമ്പിക്സിലാണ്.
## ബാൿസ്ട്രോക് നീന്തൽ രീതി


File:Backstroke.gif|
File:Backstroke2.gif|
File:Backstroke3.gif|

## മത്സര ഇനങ്ങൾ

## Competitions
[thumb|right|250px|Backstroke start at [2008 European Aquatics Championships|2008 Euros.]]
മത്സര ഇനങ്ങളിൽ ബാൿസ്ട്രോക് പ്രധാനമായും താഴെപ്പറയുന്ന ഇനങ്ങളാണ് ഉള്ളത്.

* 50 മീ ബാൿസ്ട്രോക്
* 100 മീ ബാൿസ്ട്രോക്
* 200 മീ ബാൿസ്ട്രോക്

ബാൿസ്ട്രോക് മെഡ്ലെ ഇനമായിട്ടും താഴെപ്പറയുന്ന ദൂരങ്ങളിൽ മത്സര ഇനമായിട്ടുണ്ട്.

* 100 മീ. വ്യക്തിഗത മെഡ്‌ലേ (short 25 m pool only)
* 200 മീ വ്യക്തിഗത മെഡ്‌ലേ
* 400 m വ്യക്തിഗത മെഡ്‌ലേ
* 4×100 m മെഡ്‌ലേ റിലേ

## അവലംബം


## പുറത്തേക്കുള്ള കണ്ണികൾ

* Swim.ee : Detailed discussion of swimming techniques and speeds

വർഗ്ഗം:നീന്തൽ മത്സരങ്ങൾ
വർഗ്ഗം:വെള്ളത്തിലുള്ള കായികവിനോദങ്ങൾ
ബാംഗ്ലൂർ മെട്രോപൊളിറ്റൻ ട്രാൻസ്പോർട്ട് കോർപ്പറേഷൻ

ബെംഗളൂരു നഗരത്തിൽ പൊതുഗതാഗത ബസ്സ് സർ‌വ്വീസ് സാധ്യമാക്കുന്ന ഒരു ഏജൻസിയാണ്‌ **ബാംഗ്ലൂർ മെട്രോപൊളിറ്റൻ ട്രാൻസ്പോർട്ട് കോർപ്പറേഷൻ** അഥവാ **ബി.എം.ടി.സി**. ഇന്ത്യയിൽ ലാഭത്തിൽ പ്രവർത്തിക്കുന്ന ഒരു ഗതാഗത ഏജൻസിയാണിത്.

## ചരിത്രം
നഗര വികസനത്തിന്റെ പേരിൽ കർണാടക റോഡ് ട്രാൻസ്പോർട്ട് കോർപ്പറേഷൻ വിഭജിച്ചാണ്‌ ബി.എം.ടി.സി 1997-ൽ രൂപീകരിച്ചത്. ആ സമയത്ത് ബാംഗ്ലൂർ ട്രാൻസ്പോർട്ട് എന്ന പേരിൽ അറിയപ്പെട്ടിരുന്ന ബാംഗ്ലൂർ നഗരത്തിലെ ബസ്സ് സർ‌വ്വീസ് ബാംഗ്ലൂർ മെട്രോപൊളിറ്റൻ ട്രാൻസ്പോർട്ട് കോർപ്പറേഷൻ എന്നു പേരു മാറ്റുകയും,ബസ്സുകളുടെ നിറം ചുവപ്പിൽ നിന്നു വെള്ളയും നീലയും ആക്കി മാറ്റുകയും ചെയ്തു.

എന്നാൽ ഇപ്പോഴും ബി.എം.ടി.സി,  കെ.എസ്.ആർ.ടി.സിയുടെ ഒരു വിഭാഗം മാത്രമാണ്‌.

## വിവിധ തരം ബസ്സുകൾ
സാധാരണ നിറത്തിലുള്ള ബസ്സുകൾക്കു പുറമെ ബി.എം.ടി.സി താഴെപ്പറയുന്ന ബസ്സ് സർ‌വ്വീസുകളും ബാംഗ്ലൂർ നഗരത്തിൽ നടത്താറുണ്ട്.
*വായു വജ്ര  എയർ‌പോർട്ട് സർ‌വ്വീസ്
*വജ്ര
*ബിഗ്-10
*സുവർ‌ണ്ണ
*പുഷപക്

## ചിത്രങ്ങൾ


Image:Inside BMTC Bus.jpg|ബി.എം.ടി.സി ബസ്സിന്റെ അകവശം
Image:Bangalore Red Bus.jpg|ബാംഗ്ലൂർ നഗരത്തിൽ ഓടുന്ന മെട്രോ ബസ്സ്


## അവലംബം

## പുറമെ നിന്നുള്ള കണ്ണികൾ

* BMTC official website 
* Bangalore Transport Information System

വർഗ്ഗം:ബാംഗ്ലൂർ നഗരത്തിലെ ഗതാഗതം
മഹാസമുദ്രം (ചലച്ചിത്രം)

എസ്. ജനാർദ്ദനന്റെ സംവിധാനത്തിൽ മോഹൻലാൽ, ലൈല, ജഗതി ശ്രീകുമാർ,റഹ്‌മാൻ, ഇന്നസെന്റ് എന്നിവർ പ്രധാനവേഷങ്ങളിൽ അഭിനയിച്ച് 2006 സെപ്റ്റംബർ 1-ന് പ്രദർശനത്തിനെത്തിയ മലയാളചലച്ചിത്രമാണ് ***മഹാസമുദ്രം***. കടലിന്റെ പശ്ചാത്തലത്തിൽ ഫുട്ബോൾ കളിയുടെ ആവേശവും അനിശ്ചിതത്ത്വവും കഥയോട് ഇഴചേർത്ത് ഈ ചിത്രത്തിൽ അവതരിപ്പിച്ചിരിക്കുന്നു. രേവതി കലാമന്ദിറിന്റെ ബാനറിൽ സുരേഷ് കുമാർ ജി. നിർമ്മാണം ചെയ്ത ഈ ചിത്രം സെവൻ ആർട്സ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചതും എസ്. ജനാർദ്ദനനാണ്.

## അഭിനേതാക്കൾ
* മോഹൻലാൽ – ഇസഹാഖ്
* ജഗതി ശ്രീകുമാർ - ഫാദർ മൈക്കൽ 
* റഹ്‌മാൻ – രാജച്ചൻ
* ഇന്നസെന്റ് – വേളാങ്കണ്ണി
* സായി കുമാർ – എം എൽ എ സെബാസ്റ്റ്യൻ
* ജഗദീഷ് – ഹംസ
* കലാശാല ബാബു – വേലു നായർ 
* ഇന്ദ്രൻസ് – കപ്യാർ
* റിസബാവ – ചന്ദ്രൻ
* നിയാസ് - ജസ്റ്റിൻ 
* ജോയ് - പ്രതാപൻ 
* കൃഷ്ണപ്രസാദ് – തമ്പി
* ഗോപകുമാർ – ഉണ്ണിപ്പിള്ള
* സുബൈർ – പോലീസ് ഓഫീസർ
* ബാബുരാജ് – രാജൻ
* ഐ.എം. Vijayan – ഐ.എം. വിജയൻ
* ലൈല – ദേവി
* സുജ കാർത്തിക – ചന്ദ്രിക
* മങ്ക മഹേഷ് – വേളാങ്കണ്ണിയുടെ ഭാര്യ
* ദിവ്യ - എൽസ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം ഒരുക്കിയിരിക്കുന്നത്  കണ്ണൻ. 
; ഗാനങ്ങൾ
# ചന്ദിരനെ – അലക്സ്
# മാൻ‌മിഴി പൂവ് – കെ.ജെ. യേശുദാസ്
# കടലേ ചിരിച്ചു – കുട്ടപ്പൻ
# കണ്ടോ കണ്ടോ – ജി.വേണുഗോപാൽ, കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: ഷാജി കുമാർ
* ചിത്രസം‌യോജനം: എൽ. ഭൂമിനാഥൻ
* കല: സാലു കെ. ജോർജ്ജ്
* നിർമാണ നിയന്ത്രണം : ഏ ആർ കണ്ണൻ
* ചമയം: പി. ജയചന്ദ്രൻ, സലീം
* വസ്ത്രാലങ്കാരം: വേലായുധൻ കീഴില്ലം, മുരളി
* സംഘട്ടനം: മാഫിയ ശശി
* സൗണ്ട് എഫക്ടസ് : രാജ് മാർത്താണ്ഡം
* ലാബ്: പ്രസാദ്
* ഡി.ടി.എസ്. മിക്സിങ്ങ്: രാജാകൃഷ്ണൻ
* കോറിയോഗ്രാഫി: കല
* നിർമ്മാണ നിർവ്വഹണം: രാജൻ മണക്കാട്, എൻ. മനോജ്
* നിശ്ചലം : അഭിലാഷ് നാരായണൻ
* ഡിസൈൻ: സാബു കൊളോണിയ
* എക്സിക്യൂട്ടീവ് പ്രൊഡ്യൂസർ: സന്ദീപ് സേനന്‍

## പുറത്തേക്കുള്ള കണ്ണികൾ
* 
* ''മഹാസമുദ്രം''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
നസ്രാണി (ചലച്ചിത്രം)

ജോഷിയുടെ സംവിധാനത്തിൽ മമ്മൂട്ടി, ലാലു അലക്സ്, ബിജു മേനോൻ, വിമല രാമൻ, മുക്ത ജോർജ്ജ് എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***നസ്രാണി***. ഹൊറൈസൻ എന്റർടൈൻമെന്റിന്റെ  ബാനറിൽ രാജൻ തളിപ്പറമ്പ് നിർമ്മിച്ച ഈ ചിത്രം വിതരണം ചെയ്തത് മരിയ്ക്കാർ ഫിലിംസ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് രഞ്ജിത്ത് ആണ്.

## അഭിനേതാക്കൾ
* മമ്മൂട്ടി – ഡേവിഡ് ജോൺ കൊട്ടാരത്തിൽ
* കലാഭവൻ മണി – സുകുമാരൻ
* ലാലു അലക്സ് – കെ. രാജഗോപാൽ
* ബിജു മേനോൻ – സേവ്യർ പോൾ
* വിജയരാഘവൻ – എം.സി. പോൾ
* ദേവൻ – തമ്പാൻ ജോസഫ്
* ബാബു നമ്പൂതിരി – വർഗ്ഗീസ്
* ജഗതി ശ്രീകുമാർ – ഉമ്മച്ചൻ
* മണിയൻപിള്ള രാജു – കുഞ്ഞച്ചൻ
* ഭരത് ഗോപി – നാരായണ സ്വാമി
* ജനാർദ്ദനൻ – തമ്പി
* ഇന്നസെന്റ് – ഫാദർ പുലിക്കോട്ടിൽ
* ക്യാപ്റ്റൻ രാജു – ജോൺ കൊട്ടാരത്തിൽ
* അഗസ്റ്റിൻ – ഹോട്ടൽ വൈറ്റർ
* ബാബുരാജ് – സയിദ്
* റിസബാവ – ഈപ്പച്ചൻ
* ശ്രീകുമാർ – ചന്ദ്രൻ പിള്ള
* സാദിഖ് – അബൂബക്കർ
* ബാലചന്ദ്രൻ ചുള്ളിക്കാട് – അഡ്വക്കേറ്റ്
* അരുൺ – ബെന്നി പോൾ
* ഭീമൻ രഘു – രാജീവൻ
* വിമല രാമൻ – സാറ ഈപ്പൻ
* മുക്ത ജോർജ്ജ് – ആനി
* രാധിക – അർച്ചന ശങ്കർ
* ബിന്ദു പണിക്കർ – 
* കെ.പി.എ.സി. ലളിത – മദർ
* സുകുമാരി – അന്നാമ
* ശ്രീലത – കൊച്ചമ്മിണി
* സീനത്ത് – ജയിൽ വാർഡൻ

## സംഗീതം
അനിൽ പനച്ചൂരാൻ എഴുതിയ ഗാനത്തിന്‌  സംഗീതം പകർന്നത് ബിജിബാൽ ആണ്. പശ്ചാത്തലസംഗീതം ഒരുക്കിയിരിക്കുന്നത് ഔസേപ്പച്ചൻ. ഗാനങ്ങൾ വിപണനം ചെയ്തത് ഹൊറിസൺ ഓഡിയോസ്.
; ഗാനങ്ങൾ
# ഈറൻ മേഘമേ – മഞ്ജരി

## അണിയറ പ്രവർത്തകർ
* ഛായാഗ്രഹണം: ഷാജി
* ചിത്രസം‌യോജനം: രഞ്ജൻ എബ്രഹാം
* കല: ജോസഫ് നെല്ലിക്കൽ
* ചമയം: സലീം കടയ്ക്കൽ, ജോർജ്ജ്
* വസ്ത്രാലങ്കാരം: പളനി, കുമാർ
* സംഘട്ടനം: സൂപ്പർ സുബ്ബരായൻ
* ലാബ്: പ്രസാദ്
* നിശ്ചല ഛായാഗ്രഹണം: രാജേഷ്
* എഫക്റ്റ്സ്: സേതു
* ഡി.ടി.എസ്. മിക്സിങ്ങ്: രാജാകൃഷ്ണൻ
* കോറിയോഗ്രാഫി: പ്രസന്നൻ
* വാർത്താപ്രചരണം: വാഴൂർ ജോസ്
* നിർമ്മാണ നിർവ്വഹണം: നന്ദു പൊതുവാൾ
* പ്രൊഡക്ഷൻ ഡിസൈൻ: ഹരി
* അസിസ്റ്റന്റ് ഡയറക്ടർ: രാജൻ ശങ്കരാടി

## പുറത്തേക്കുള്ള കണ്ണികൾ
* 
* ''നസ്രാണി''  – മലയാളസംഗീതം.ഇൻഫോ

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
നാഴി

right|thumb|നാഴി
വ്യാപ്തം അളക്കുന്നതിന് മുൻ‌കാലങ്ങളിൽ കേരളത്തിൽ ഉപയോഗിച്ചിരുന്ന ഒരു ഏകകമാണ് നാഴി. ഏകകം എന്നതിനു പുറമേ, ഒരു നാഴി അളക്കുന്നതിനുപയോഗിക്കുന്ന പാത്രത്തേയും നാഴി എന്നുതന്നെയാണ് വിളിക്കുന്നത്.  ഇത് ഏകദേശം 312 മി.ലിറ്റർ വരും.

4 നാഴി = 1 ഇടങ്ങഴി

ധാന്യങ്ങളും മറ്റും അളക്കുന്നതിനാണ് ഇതുപയോഗിച്ചിരുന്നത്. മുളങ്കുഴൽ, മരം, പിച്ചള, ഓട് ഇതര ലോഹങ്ങൾ എന്നിവയിൽ ഏതെങ്കിലും കൊണ്ടാണ് നാഴി ഉണ്ടാക്കിയിരുന്നത്. മുളനാഴിയായിരുന്നു ആദ്യരൂപം. മിക്ക വീടുകളിലും നാഴി ഉണ്ടായിരുന്നു. നാഴിയിൽ അളന്നാണ് ചോറിന് അരിയിട്ടിരുന്നത്. പാൽ അളക്കുന്നതിനും കഷായത്തിനും മറ്റും വെള്ളം അളന്നൊഴിക്കുന്നതിനും നാഴി ഉപയോഗിച്ചിരുന്നു.

അഷ്ടമംഗല്യത്തിൽ ഉൾപ്പെടുന്ന ഒന്നാണ് നിറനാഴി. നാഴിയിൽ അരിനിറച്ച് പൂജയ്ക്കായി ഒരുക്കുന്നതാണ് നിറനാഴി. പറയിലും ഇടനാഴിയിലും നെല്ലു നിറച്ചുവയ്ക്കുന്നതുപോലെ ഒരു ചടങ്ങാണിത്. ഗണപതിക്കുവേണ്ടിയാണ് പൊതുവേ നിറനാഴി ഒരുക്കുക.
## ഇതും കാണുക
കേരളത്തിലെ പുരാതന അളവുതൂക്കങ്ങൾ

വർഗ്ഗം:അളവുകൾ
കറുത്ത പക്ഷികൾ

കമലിന്റെ സംവിധാനത്തിൽ മമ്മൂട്ടി, ജഗതി ശ്രീകുമാർ, പത്മപ്രിയ, മീന എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പുറത്തിറങ്ങിയ ഒരു മലയാളചലച്ചിത്രമാണ് ***കറുത്ത പക്ഷികൾ***. തമിഴ്നാട്ടിൽ നിന്ന് ജോലിയ്ക്കായ് കേരളത്തിൽ വന്ന വസ്ത്രം തേപ്പുകാരൻ മുരുകന്റെ കഥപറയുന്ന ഈ ചിത്രം സമൂഹത്തിലെ അടിത്തട്ടിലുള്ളവരുടെ പ്രശ്നങ്ങൾ ചർച്ച ചെയ്യുന്നു. ജി.വി. പ്രൊഡക്ഷൻസിന്റെ ബാനറിൽ കലാധരൻ, ഗിരിജ വല്ലഭൻ എന്നിവർ ചേർന്ന് നിർമ്മിച്ച *കറുത്ത പക്ഷികൾ* ആൽ‌വിൻ ഫിലിം കമ്പനി, ത്രിവേണി മൂവീസ് എന്നിവർ വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചതും കമൽ തന്നെയാണ്.

## അഭിനേതാക്കൾ
* മമ്മൂട്ടി – മുരുകൻ
* ജഗതി ശ്രീകുമാർ – വാര്യർ
* ടി.ജി. രവി – മുത്തുവണ്ണൻ
* സലീം കുമാർ – ഷൺ‌മുഖൻ
* ശ്രീഹരി – ഹെഡ്‌കോൺസ്റ്റബിൾ ശിവരാമൻ
* വി.കെ. ശ്രീരാമൻ – ഡോ. പൈ
* നാരായണൻ കുട്ടി – സ്കൂൾ മാസ്റ്റർ
* പത്മപ്രിയ – പൂങ്കൊടി
* മീന – സുവർണ്ണ
* മാളവിക നായർ – മല്ലി
* സീമ ജി. നായർ – പങ്കജം
* രശ്മി ബോബൻ – അനിത

## സംഗീതം
വയലാർ ശരത്ചന്ദ്രവർമ്മ എഴുതിയ ഇതിലെ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്. 
; ഗാനങ്ങൾ
# വെൺ‌മുകിലേതോ കാറ്റിൻ കയ്യിൽ – പി. ജയചന്ദ്രൻ
# വെൺ‌മുകിലേതോ കാറ്റിൻ കയ്യിൽ – ഷീല മണി
# മഴയിൽ രാത്രി മഴയിൽ – മഞ്ജരി

## അണിയറ പ്രവർത്തകർ
* ഛായാഗ്രഹണം: പി. സുകുമാർ
* ചിത്രസം‌യോജനം: കെ. രാജഗോപാൽ
* കല: സുരേഷ് കൊല്ലം
* ചമയം: പി. മണി, ജോർജ്ജ്
* വസ്ത്രാലങ്കാരം: എസ്.ബി. സതീഷ്, കുമാർ
* പരസ്യകല: റഹ്‌മാൻ ഡിസൈൻ
* ലാബ്: പ്രസാദ് ഫിലിം ലബോറട്ടറി
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* നിർമ്മാണ നിയന്ത്രണം: തോബിയാസ്
* നിർമ്മാണ നിർവ്വഹണം: ദീപു എ. കുമാർ
* ലെയ്‌സൻ ഓഫീസർ: മാത്യു എസ്. നേര്യം‌പറമ്പിൽ

## പുരസ്കാരങ്ങൾ
* 2007 ഫിലിം ക്രിട്ടിക്സ് അവാർഡ് – മികച്ച നടൻ – മമ്മൂട്ടി
* 2007 കേരളസംസ്ഥാന ചലച്ചിത്ര അവാർഡ് – മികച്ച ബാലതാരം – മാളവിക
* 2007 കേരളസംസ്ഥാന ചലച്ചിത്ര അവാർഡ് – മികച്ച നടി – പത്മപ്രിയ
 
## പുറത്തേക്കുള്ള കണ്ണികൾ
* 
* ''കറുത്ത പക്ഷികൾ''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
ക്ഷത്രിയൻ

ഹിന്ദുമതത്തിലെ ചാതുർവർണ്ണ്യ വ്യവസ്ഥയിലെ രണ്ടാം വിഭാഗമാണ് **ക്ഷത്രിയർ**. സമൂഹത്തിലെ ഭരണവർഗവും രാജവംശങ്ങളും ആയിരുന്നു ഇവർ.  ഇവർക്ക് പിൽക്കാലത്ത് വംശനാശം വന്നതായും യഥാർത്ഥ ക്ഷത്രിയർ നിലവിൽ ഇല്ല എന്നും  ചിലർ വിശ്വസിക്കുന്നു. എന്നാൽ തങ്ങളുടെ പരമാധികാരം ഊട്ടിയുറപ്പിക്കാനായി ബ്രാഹ്മണർ കൊണ്ട് വന്ന വാദമായിട്ടും അത് കരുതപ്പെടുന്നുണ്ട്.സൂര്യ,ചന്ദ്ര വംശ ( വിശ്വകർമ)ക്ഷത്രിയർക്ക് വംശനാശം വന്നിട്ടില്ല എന്ന് വാദമുണ്ട്.ഇതിന് പുറമേ അഗ്നി കുല, നാഗ കുല ക്ഷത്രിയർ എന്നിവരും ഉണ്ട്. കേരളത്തിലെ നായമ്മാരിലെ കിരിയത്ത് നായർ, സാമാന്തൻ നായർ, സ്വരൂപത്തിൽ നായർ, ഇല്ലത്ത് എന്നിവരും കർണാടകത്തിലെ ബണ്ട് സമുദായക്കാരും ഇതിൽപ്പെട്ടവരാണ്. ഇവർ വൈഷ്ണവം ശാക്തേയം ശൈവം എന്നിവ പിന്തുടരുന്നവരും കശ്യപഗോത്രത്തിൽ പെട്ടവരും ആണ്. 

ഉത്തരേന്ത്യൻ ക്ഷത്രിയ ജാതികൾ കൂടുതലായും (രജപുത്രർ മുതലായവ) പിൽക്കാലത്ത് കുടിയേറിയ സിതിയൻ/ഹൂണ വർഗങ്ങൾ ആണ്.

സർക്കാർ രേഖകളിൽ കൃത്യമായി ക്ഷത്രിയരെ നിർവചിച്ചിട്ടില്ല.
ജിന്ന് (വിവക്ഷകൾ)

ജിന്ന് എന്ന പേരാൽ വിവക്ഷിക്കാവുന്ന ഒന്നിലധികം കാര്യങ്ങളുണ്ട്.
*ജിന്ന് - ഇസ്ലാമികവിശ്വാസം.
*ജിന്ന് (ഖുർ‌ആൻ അദ്ധ്യായം) - ജിന്നുകളെപ്പറ്റി പരാമർശിക്കുന്ന ഖുർ‌ആൻ അദ്ധ്യായം
മലയാളിമാമന് വണക്കം

രാജസേനന്റെ സംവിധാനത്തിൽ ജയറാം, പ്രഭു, ജഗതി ശ്രീകുമാർ, കലാഭവൻ മണി, റോജ, സുജ കാർത്തിക എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പ്രദർശനത്തിനിറങ്ങിയ ഹാസ്യ പ്രധാനമായ ഒരു മലയാളചലച്ചിത്രമാണ് ***മലയാളിമാമന് വണക്കം***. സിനിമാ സിനിമയുടെ ബാനറിൽ കല്ലിയൂർ ശശി, പി. രാകേഷ് എന്നവർ നിർമ്മിച്ച ഈ ചിത്രം വിതരണം ചെയ്തത് സാരഥി പിൿചേഴ്‌സ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവർ ചേർന്നാണ്‌. തമിഴ് സംഭാഷണം രചിച്ചത് ഭാനുദാസ്.

## അഭിനേതാക്കൾ
* ജയറാം – ആനന്ദക്കുട്ടൻ
* പ്രഭു – പെരിയകുലം കണ്ണയ്യ
* ജഗതി ശ്രീകുമാർ – കേശുണ്ണി
* കലാഭവൻ മണി – തിരുപ്പതി പെരുമാൾ / മുനിയാണ്ടി
* ഒടുവിൽ ഉണ്ണികൃഷ്ണൻ – നാരായണകുറുപ്പ്
* സുധീഷ് – കമ്മത്ത്
* റോജ – പാർവ്വതി
* സുജ കാർത്തിക – രേവതി
* ശ്രീവിദ്യ
* ശോഭ മോഹൻ – ആനന്ദവല്ലി

## സംഗീതം
എസ്. രമേശൻ നായർ എഴുതിയ ഗാനങ്ങൾക്ക് സംഗീതം പകർന്നത് സുരേഷ് പീറ്റേഴ്സ് ആണ്. പശ്ചാത്തലസംഗീതം ഒരുക്കിയിരിക്കുന്നത് ശരത്. ഗാനങ്ങൾ വിപണനം ചെയ്തത് സർഗ്ഗം സ്പീഡ് ഓഡിയോസ്.
; ഗാനങ്ങൾ
# കണ്മണിയേ പൊന്നഴകേ – സുജാത മോഹൻ
# തക തക ധൂം – എം.ജി. ശ്രീകുമാർ, മനോ, രേഷ്മ
# വാനിലുദിയ്ക്കും വാർമതിൽ ലേഖ – കെ.ജെ. യേശുദാസ്
# വാനിലുദിയ്ക്കും വാർമതി ലേഖ – കെ.എസ്. ചിത്ര
# കാതലാ കാതലാ – മനോ, ഗംഗ
# മാമാ മലയാളി മാമാ – എം.ജി. ശ്രീകുമാർ, സുജാത മോഹൻ
# കണ്മണിയേ പൊന്നഴകേ – ശ്രീനിവാസ്, കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: പ്രതാപൻ
* ചിത്രസം‌യോജനം: ശ്രീകർ പ്രസാദ്
* കല: പ്രേമചന്ദ്രൻ
* ചമയം: പി.എൻ. മണി
* വസ്ത്രാലങ്കാരം: ഇന്ദ്രൻസ്
* നൃത്തം: കുമാർ ശാന്തി
* സംഘട്ടനം: ത്യാഗരാജൻ
* പരസ്യകല: ആർട്ടോൺ
* ലാബ്: വിജയ കളർ ലാബ്
* എഫക്റ്റ്സ്: മുരുകേഷ്
* വാർത്താപ്രചരണം: വാഴൂർ ജോസ്
* നിർമ്മാണ നിയന്ത്രണം: എ.ആർ. കണ്ണൻ
* ലെയ്‌സൻ ഓഫ്ഫീസർ: റോയ് പി. മാത്യു

## പുറത്തേക്കുള്ള കണ്ണികൾ
* 
* ''മലയാളിമാമന് വണക്കം''  – മലയാളസംഗീതം.ഇൻഫോ

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
ഓക്ക് പക്ഷി

ആൽസിഡേ പക്ഷികുടുംബത്തിലെ ആൽകാ ജനുസിൽപ്പെട്ട കടൽ‌പക്ഷികളാണ്‌ **ഓക്ക് പക്ഷികൾ**.  ആർട്ടിക് സമുദ്രം, അറ്റ്‌ലാന്റിക്-പസഫിക് സമുദ്രങ്ങളുടെ ഉത്തരഭാഗങ്ങൾ എന്നിവിടങ്ങളാണ് ഇവയുടെ വാസസ്ഥാനം. **കത്തികൊക്കൻ** എന്നു പേരു പറയാവുന്ന *റേസർബിൽ ()*, ഇന്നു നാമാവശേഷമായി കഴിഞ്ഞിരിക്കുന്ന *[[ഗ്രേറ്റ് ഓക്ക്]]* (Alca-Pinguinus-impennis) എന്നിവയാണ് *ആൽകാ* ജനുസിലെ പ്രധാനാംഗങ്ങൾ.

ഉദ്ദേശം മുക്കാൽ മീറ്റർ നീളമുണ്ടായിരുന്ന ഗ്രേറ്റ് ഓക് നേരേ നിവർന്നു നിൽക്കുന്നതും, പറക്കാൻ കഴിവില്ലാത്തതും ആയിരുന്നു.  ചിറകുകൾ ചുരുങ്ങി തുഴ (paddle) പോലെയായി തീർന്നിരുന്നതാണ് ഇതിനു കാരണം.  ഈ ചിറകുകൾ വെള്ളത്തിൽ നീന്തുന്നതിന് സഹായകമായിരുന്നു.

കാഴ്ചയിൽ പെൻ‌ഗ്വിനുകളോടു സാദൃശ്യമുണ്ടായിരുന്ന ഈ പക്ഷി ആദ്യകാലങ്ങളിൽ ഉത്തരാർധഗോളത്തിൽ ധാരാളമായി കാണപ്പെട്ടിരുന്നു.  എന്നാൽ, പറക്കാൻ കഴിവില്ലാതിരുന്ന ഈ പക്ഷികളെ സഞ്ചാരികളും മീൻപിടുത്തക്കാരും തൂവലിനും മറ്റും വേണ്ടി ധാരാളമായി പിടികൂടി കൊന്നൊടുക്കിയതിന്റെ ഫലമായി 19-ം നൂറ്റാണ്ടിന്റെ മധ്യത്തോടെ ഇവ നാമാവശേഷം ആയിത്തീർന്നു.

ഇന്നു ജീവിച്ചിരിക്കുന്ന അൽകാ സ്പീഷീസുകളെല്ലാം തന്നെ ലഘുദൂരത്തിൽ പറക്കാൻ കഴിവുള്ളവ ആണെങ്കിലും , പറക്കുന്നതിനുള്ള കഴിവ് പരിമിതമാകുന്നു.  വീതികുറഞ്ഞ് കുറുകിയ ചിറകുകളാണ് ഇതിനു കാരണം.  ഇവയുടെ ശരീരഘടന പൊതുവേ വെള്ളത്തിൽ മുങ്ങുന്നതിനും, നീന്തുന്നതിനും പറ്റിയ വിധത്തിലുള്ളതാണ്. ഈ സമയത്ത് ചിറകുകൾ ഏറെ സഹായകമാകുന്നു.

ഒരു കുരുവിയേക്കാൾ അല്പം മാത്രം വലിപ്പക്കൂടുതലുള്ള *ഡവ്കൈ (Plautus alle)* മറ്റൊരിനം ഓക് പക്ഷിയാണ്.  ഉത്തരപസഫിക്കിൽ *ഓക്‌‌ലെറ്റ്* എന്നറിയപ്പെടുന്ന അഞ്ചിനങ്ങളുണ്ട്.  ഇവയിൽ ചിലത് ഡവ്‌‌കൈ ഇനത്തെക്കാൾ ചെറുതായിരിക്കും.  ഇവയെല്ലാം സമൂഹജീവികളാണ്.  ഇണചേരലും അടയിരിക്കലും എല്ലാം കൂട്ടമായിത്തന്നെ.  ചെറിയ പ്ലവക (plankton) ങ്ങളെയും ക്രസ്റ്റേഷ്യകളെയും ഭക്ഷണമാക്കുന്ന  ഡവ്‌‌കൈയും, ഓക്‌‌ലൈറ്റുകളും, അവയുടെ മുട്ടകളും, എക്സിമോകളുടെ ആഹാരത്തിന്റെ ഒരു പ്രധാനഭാഗമാണ്.

## അവലംബം

## പുറംകണ്ണികൾ

*  http://www.laspilitas.com/California_birds/Chicadees_and_titmice/Oak_titmouse/Oak_titmouse_in_your_garden.htm
*  http://www.birdphotography.com/species/oati.html 
*  http://identify.whatbird.com/obj/138/_/Oak_Titmouse.aspx 
*  http://identify.whatbird.com/obj/138/Behavior/Oak_Titmouse.aspx 
*  http://buildyourownbirdhouseplans.com/blog/songbirds-are-nesting-in-my-backyard/ 
*  http://bna.birds.cornell.edu/bna/species/485a/articles/introduction

വർഗ്ഗം:ഓക്ക് പക്ഷികൾ